Diari Oficial de la Generalitat Valenciana


Sumari del DOGV 9397, del 03-08-2022 (2022/7272)

ORDRE 47/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva al foment de les arts escèniques en els sectors del teatre, la dansa i el circ de l'Institut Valencià de Cultura, en les modalitats d'ajudes anuals a la producció professional d'un muntatge escènic, ajudes a la producció emergent d'un muntatge escènic, ajudes a la gira d'espectacles, ajudes per a l'assistència a fires i esdeveniments orientats al mercat i ajudes per a la realització de festivals i mostres, i es convoca la concessió d'ajudes per a l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7272


Data del document
:   27-07-2022

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació

ORDRE 47/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva al foment de les arts escèniques en els sectors del teatre, la dansa i el circ de l'Institut Valencià de Cultura, en les modalitats d'ajudes anuals a la producció professional d'un muntatge escènic, ajudes a la producció emergent d'un muntatge escènic, ajudes a la gira d'espectacles, ajudes per a l'assistència a fires i esdeveniments orientats al mercat i ajudes per a la realització de festivals i mostres, i es convoca la concessió d'ajudes per a l'exercici 2022. [2022/7272]  
  
La Generalitat, de conformitat amb l'article 49.1.4 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria de cultura.  
  
L'Institut Valencià de Cultura (d'ara en avant, IVC) és una entitat de dret públic de la Generalitat de les que preveu l'article 155 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHIS), adscrita a la Conselleria d'Educació, Cultura i Esport, amb competències en matèries culturals. Té entre les seues competències impulsar i donar suport als formats, les tendències i els continguts culturals nous per al seu desenvolupament a la Comunitat Valenciana, la convocatòria i la gestió de subvencions, ajudes i incentius de les diverses matèries culturals en què és competent i fomentar l'ocupació i l'ocupabilitat en els sectors culturals, segons disposa l'article 2, punt 2, lletres g, l i n del Decret 5/2013, de 4 de gener, que aprova el Reglament d'organització i funcionament de l'IVC, modificat, a aquest efecte, pel Decret 141/2014, de 5 de setembre, del Consell.  
  
Un dels instruments essencials sobre els quals descansa la política cultural és el de les subvencions públiques. En el cas de les subvencions culturals, la importància d'aquestes consisteix, des de la perspectiva quantitativa, en el pes rellevant que aquesta despesa té en les assignacions pressupostàries anuals de l'IVC i en la significació cada vegada més elevada que han adquirit els sectors culturals com una activitat econòmica. D'altra banda, des de la perspectiva qualitativa, és un fet diferencial la gran diversitat de manifestacions en què es projecta l'activitat cultural i a les quals s'adrecen els recursos públics.  
  
Així mateix, el Pla estratègic de subvencions 2020-2023 de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), estableix en l'annex únic, i dins de l'objectiu estratègic 4 de l'Institut Valencià de Cultura, «Foment de la producció i difusió de les diferents manifestacions artístiques competència de l'Institut Valencià de Cultura», la línia de subvenció per al foment de les arts escèniques.  
Amb l'aprovació d'aquesta ordre es pretén establir les bases reguladores per a la concessió de subvencions públiques en règim de concurrència competitiva destinades a la producció escènica, així com convocar aquestes ajudes en l'àmbit competencial de la conselleria competent en matèria de cultura.  
Aquestes ajudes tindran caràcter de subvenció, de conformitat amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions (d'ara en avant, LGS); i el Reglament general de subvencions aprovat pel Reial decret 887/2006, de 21 de juliol.  
Aquestes ajudes estan sotmeses a l'article 53.2, lletra d, del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187, 26.6.2014), modificat pel Reglament (UE) núm. 2017/1084 de la Comissió, de 14 de juny de 2017, pel qual es modifica el Reglament (UE) núm. 651/2014 quant a infraestructures portuàries i aeroportuàries, els llindars de notificació per a les ajudes a la cultura i la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 pel que fa al càlcul dels costos subvencionables (DOUE L 156 de 20.6.2017); també modificat pel Reglament 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i els ajustos pertinents (DOUE L 215 de 07.07.2020), i pel Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat (DOUE L 270 de 29.07.2021). D'ara en avant, ens referirem al Reglament (UE) núm. 651/2014 i a les seues modificacions aprovades en 2017, 2020 i 2021 com a RGEC.  
  
En conseqüència, s'acolliran a aquest règim d'exempció per categories, en virtut de l'article 53.2.d de l'RGEC, les ajudes de funcionament següents:  
Ajudes anuals a la producció professional d'un muntatge escènic.  
Ajudes a la producció emergent d'un muntatge escènic.  
Ajudes a la gira d'espectacles.  
Ajudes a l'assistència a fires i esdeveniments orientats al mercat.  
Ajudes per a festivals i mostres.  
Per tot això, en aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i dels preceptes aplicables de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament general de subvencions, i en virtut de les atribucions que em confereixen l'article 28 de la Llei 5/1983, de 30 de desembre, de la Generalitat, del Consell; l'article 160.2 de l'esmentada Llei 1/2015; el Decret 5/2013, de 4 de gener, que va aprovar el Reglament de l'actual IVC, modificat pel Decret 141/2014, de 5 de setembre, del Consell; i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport,  
  
  
ORDENE  
  
Primer  
Aprovar les bases reguladores per a la concessió de subvencions al foment de les arts escèniques en les modalitats d'ajudes anuals a la producció professional d'un muntatge escènic, ajudes a la producció emergent d'un muntatge escènic, ajudes a la gira d'espectacles, ajudes per a l'assistència a fires i esdeveniments orientats al mercat, i ajudes per a la realització de festivals, així com el model de sol·licitud i els documents complementaris.  
  
Segon  
Convocar les ajudes per a les activitats que tinguen lloc entre desembre de 2021 i desembre de 2022, els dos inclusius, com a mitjà per a afavorir les iniciatives que suposen la difusió i promoció de les arts escèniques de teatre, dansa i circ en les modalitats indicades.  
  
Tercer  
Publicar aquesta ordre en el Diari Oficial de la Generalitat Valenciana.  
  
Quart  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
Cinqué  
Aquesta resolució inclou els annexos que s'indiquen a continuació:  
  
- Annex I. Bases reguladores i convocatòria de les subvencions  
- Annex II. Model de sol·licitud  
- Annex III. Model de domiciliació bancària.  
De conformitat amb el que estableix l'article 112.3 de la Llei 39/2015, d'1 d'octubre, del procediment administratiu comú de les administracions públiques contra les disposicions administratives de caràcter general, no es podrà interposar cap recurs en via administrativa, únicament un recurs contenciós administratiu de conformitat amb els articles 8, 14 i 46 de la Llei reguladora de la jurisdicció contenciosa administrativa.  
El recurs contenciós administratiu s'haurà de plantejar davant dels jutjats contenciosos administratius del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 27 de juliol de 2022  
  
La consellera d'Educació, Cultura i Esport   
i presidenta de l'Institut Valencià de Cultura  
Raquel Tamarit Iranzo  
  
  
ANNEX I  
Bases reguladores i convocatòria de les subvencions  
  
Primera. Objecte, finalitat, modalitats i règim jurídic aplicable  
  
1. Aquesta ordre estableix les bases reguladores per a la concessió de subvencions de l'Institut Valencià de Cultura (IVC) al foment de les arts escèniques en els sectors del teatre, la dansa i el circ en les modalitats d'ajudes anuals a la producció professional d'un muntatge escènic, ajudes a la producció emergent d'un muntatge escènic, ajudes a la gira d'espectacles, ajudes per a l'assistència a fires i esdeveniments orientats al mercat, i ajudes per a la realització de festivals i mostres.  
  
Aquestes subvencions tenen per finalitat contribuir al manteniment i la consolidació de companyies i grups de caràcter professional, promocionar tota mena d'activitats, festivals i certàmens, donar suport a la creativitat escènica i la seua difusió, així com impulsar la cooperació amb altres agents i entitats culturals d'àmbit públic o privat, en l'àmbit competencial de la Generalitat, amb la finalitat última que la ciutadania puga disposar d'una oferta diversificada i de qualitat.  
  
2. Les subvencions es concediran d'acord amb els principis de publicitat, transparència, objectivitat, igualtat i no discriminació, eficàcia en el compliment dels objectius fixats per l'administració concedent, i eficiència en l'assignació i utilització de recursos públics que preveu l'article 8 de la Llei 38/2003, LGS, així com la Llei 1/2022, de 13 d'abril, de transparència i bon govern de la Comunitat Valenciana., i mitjançant el règim de concurrència competitiva, de conformitat amb l'article 163 de la Llei 1/2015, LHIS.  
Les activitats han de tindre lloc entre l'1 de desembre de 2021 i el 30 de novembre de 2022, els dos inclosos, sempre que finalitzen en l'exercici 2022, amb l'excepció de les activitats de producció emergent, que podran tindre lloc entre l'1 de gener de 2021 i el 30 de novembre de 2022, els dos inclosos, i amb l'excepció de la data de l'estrena dels espectacles beneficiats d'ajuda anual a la producció professional o producció emergent, que ha de tindre lloc com a màxim el 31 de gener de 2023.  
3. Les modalitats que preveu aquesta convocatòria són les següents:  
  
a) Ajudes anuals a la producció professional d'un muntatge escènic, que tenen la finalitat de donar suport a la tasca creativa i l'increment qualitatiu d'un muntatge escènic, per a possibilitar una oferta diversificada i de qualitat que consisteix en la producció i l'estrena d'aquest.  
A l'efecte d'aquesta convocatòria:  
- Muntatge escènic és l'espectacle, la funció o la representació estructurada que es desenvolupa davant d'un públic i el procés de producció del qual culmina amb l'estrena d'aquest.  
- En les modalitats d'ajudes a la producció professional o emergent es podran presentar coproduccions. S'entén per coproducció el compromís subscrit entre dues o més entitats per a col·laborar en la posada en escena d'un espectacle en el qual la persona sol·licitant assumeix els beneficis o les pèrdues econòmiques en un percentatge igual al 50 % o superior.  
b) Ajudes a la producció emergent d'un muntatge escènic, que tenen la finalitat de possibilitar la posada en escena de muntatges de companyies o professionals la trajectòria artística dels quals siga igual o inferior a 6 anys, per a facilitar la renovació d'iniciatives escèniques.  
A aquest efecte, la inscripció de la persona sol·licitant en el Cens d'empresaris, professionals i retenidors, o l'activitat de l'entitat escènica productora de l'espectacle a la qual representa ha de ser igual a 6 anys o inferior.  
c) Ajudes a la gira d'espectacles de teatre, dansa i circ, que tenen la finalitat de donar suport a l'exhibició i distribució de muntatges escènics, amb l'objectiu de facilitar-ne la divulgació i comercialització.  
El projecte de gira consistirà a dur a terme un mínim de 25 funcions de teatre o 15 funcions de dansa i/o circ i/o arts de carrer. A aquest efecte, es computaran tant les funcions efectuades a la Comunitat Valenciana, com en la resta de comunitats autònomes i a l'estranger, que computaran íntegrament, encara que només se'n pressuposten les deficitàries.  
  
d) Ajudes per a l'assistència a fires, que tenen la finalitat de contribuir a comercialitzar o promocionar la presència dels professionals valencians en els mercats que tinguen lloc fora de la Comunitat Valenciana.  
S'entén per fira tota convocatòria que puga contribuir a comercialitzar o promocionar la presència dels professionals valencians en els mercats que tinguen lloc fora de la Comunitat Valenciana, tant internacionals com d'àmbit estatal, que en aquest cas són les que s'adscriuen a la Coordinadora de Fires d'Arts Escèniques de l'Estat Espanyol.  
  
S'entén per esdeveniments orientats al mercat, les fires, els festivals, els congressos i tots els esdeveniments que puguen contribuir a comercialitzar o promocionar la presència de professionals valencians en els mercats que tenen lloc fora de la Comunitat Valenciana, tant internacionals com d'àmbit estatal. També s'entén per esdeveniment orientat al mercat les missions comercials organitzades per professionals valencians.  
El projecte podrà comprendre l'assistència a tants esdeveniments comercials com considere el sol·licitant, sense limitacions.  
e) Ajudes per a la realització de festivals i mostres escèniques de caràcter professional que tenen la finalitat de potenciar la diversitat de manifestacions escèniques, propiciar espais de trobada i diàleg entre els professionals de les arts escèniques, augmentar l'oferta cultural per a la ciutadania i contribuir a la creació, la formació i el desenvolupament de públics.  
A l'efecte d'aquesta convocatòria:  
Festival o mostra és el conjunt d'actuacions d'arts escèniques de caràcter professional que formen una unitat programàtica indivisible, que es duen a terme intensivament durant un període de temps determinat, amb uns objectius definits de caràcter temàtic o monogràfic, i que no formen part de la programació regular d'un espai escènic determinat.  
  
S'entén per contribució a la creació, la formació i el desenvolupament de públics, la realització d'activitats de promoció dirigides a crear públic de diverses edats i estrats socials.  
4. El procediment de concessió d'aquestes subvencions serà el de concurrència competitiva.  
5. Aquesta subvenció es regirà per aquestes bases, per la Llei 1/2015, de 6 de febrer, de la Generalitat, i pels preceptes que declara bàsics la Llei 38/2003, de 17 de novembre, general de subvencions, i les seues disposicions de desenvolupament.  
  
Segona. Compatibilitat amb altres subvencions  
1. Les subvencions que regula aquesta ordre seran compatibles amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
2. L'import total de les subvencions rebudes en cap cas podrà ser d'una quantia tal que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, i es procedirà en aquest cas al reintegrament de l'excés, sense perjudici de les possibles responsabilitats que es puguen derivar d'aquestes circumstàncies.  
  
Tercera. Finançament, distribució i quanties  
1. D'acord amb la Llei 8/2021, de 30 de desembre, de pressupostos de la Generalitat per a l'exercici 2022, les ajudes convocades s'imputaran al crèdit previst en la secció 09, entitat 00878, línia de subvenció S6422000 «Foment de les arts escèniques», de l'IVC, amb un import inicial de 5.750.000 ?.  
L'import referit podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de les línies de subvenció que els finança.  
2. L'import previst inicialment per a aquesta convocatòria és d'1.998.000 - i es distribuirà entre les diverses modalitats amb el desglossament següent:  
a) Ajudes anuals a la producció professional d'un muntatge escènic: 674.000 -  
b) Producció emergent d'un muntatge escènic: 385.000 -  
c) Gira d'espectacles: 280.000 -  
d) Assistència a fires i esdeveniments orientats al mercat: 54.000 -  
e) Festivals i mostres: 605.000 -  
Les quanties individuals màximes previstes per a cada modalitat seran les següents:  
a) Ajudes anuals a la producció professional d'un muntatge escènic: 60.000 -  
b) Producció emergent d'un muntatge escènic: 30.000 -  
c) Gira d'espectacles: 37.000 -  
d) Assistència a fires i esdeveniments orientats al mercat: 10.000 -  
e) Festivals i mostres: 80.000 -  
  
Concepte Quantia individual màxima Import total modalitat  
a) Ajudes anuals a la producció professional d'un muntatge escènic. 60,0000 - 674.000 -  
b) Producció emergent d'un muntatge escènic. 30.000 - 385.000 -  
  
c) Gira d'espectacles. 37.000 - 280.000 -  
d) Assistència a fires i esdeveniments orientats al mercat. 10.000 - 54.000 -  
e) Festivals i mostres.  
 80.000 - 605.000 -  
TOTALS 1.998.000 -  
  
   
  
No obstant això, en el cas que en altres ajudes amb càrrec a la mateixa línia pressupostària resulte un excedent, aquest es podrà destinar a ampliar aquesta ajuda.  
Així mateix, i d'acord amb els termes que estableix l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia addicional màxima queda condicionada a la declaració de disponibilitat del crèdit a conseqüència de les circumstàncies assenyalades anteriorment i, si és el cas, amb l'aprovació prèvia de la modificació pressupostària procedent en un moment anterior a la resolució de la concessió de la subvenció.  
  
3. Aquestes ajudes aniran destinades a sufragar les despeses corrents generades per les activitats objecte de la subvenció. Les ajudes no es podran destinar, per la naturalesa del capítol pressupostari, a inversions ni adquisicions patrimonials.  
4. L'import adjudicat a cada projecte beneficiari serà proporcional a la puntuació obtinguda en aplicació dels criteris d'atorgament que corresponguen a cada modalitat, a l'assignació econòmica d'aquesta i a la quantitat sol·licitada.  
5. L'import de les ajudes de l'IVC destinades a finançar un mateix projecte serà d'un percentatge o fracció del pressupost total, que no podrà superar el 65 % dels costos subvencionables d'aquest.  
6. La quantia total de les subvencions percebudes procedents de les diverses administracions públiques podrà arribar al 100 % del cost total de l'activitat subvencionada.  
Quarta. Persones beneficiàries: requisits  
1. Podran ser beneficiàries d'aquestes ajudes les persones físiques o jurídiques que es troben en la situació que fonamenta la concessió de la subvenció i que complisquen els requisits que estableixen l'LGS, l'RLGS i l'LHIS.  
2. Amb caràcter general i sense perjudici del que es disposa per a cada modalitat d'ajudes, poden ser beneficiàries les persones físiques que tinguen la seua residència habitual, i les persones jurídiques que disposen de seu social, en el territori de la Comunitat Valenciana.  
Les persones físiques hauran d'acreditar la seua residència mitjançant el certificat d'empadronament i les persones jurídiques hauran d'acreditar el seu domicili social amb l'escriptura de constitució, modificació o estatuts.  
L'acreditació de la condició de professional es farà mitjançant l'alta en l'Impost d'Activitats Econòmiques (IAE) o en el Cens d'empresaris, professionals i retenidors en què conste la qualificació de l'activitat econòmica corresponent per a la qual se sol·licita la subvenció.  
  
3. La condició de beneficiari no s'estén als membres associats a les persones beneficiàries que es comprometen a efectuar totes o part de les activitats que fonamenten la concessió de la subvenció en nom i per compte del primer.  
4. Poden adquirir la condició de beneficiàries les agrupacions de persones físiques o jurídiques, tant públiques com privades, les comunitats de béns o qualsevol altre tipus d'unitat econòmica o patrimoni separat que, encara que manquen de personalitat jurídica, puguen dur a terme els projectes o les activitats i que es troben en la situació que motiva la concessió.  
En tots els casos que preveu aquest apartat, juntament amb la sol·licitud s'haurà d'acreditar el compromís assumit per cada membre, l'obligació de designació d'un representant o apoderat i els seus requisits, la declaració de no dissolució de l'agrupació fins al terme del termini de prescripció que preveu l'LGS, i tots els aspectes que es consideren necessaris per a garantir la destinació correcta de la subvenció. En el cas d'entitats amb personalitat jurídica, s'haurà d'acreditar juntament amb la sol·licitud, a més, la constitució i la inscripció en el registre corresponent en atenció a la naturalesa jurídica de l'entitat de què es tracte.  
  
5. En tot cas, els beneficiaris hauran de complir els requisits següents:  
a) Que es troben en la situació que fonamenta la concessió de la subvenció o en les que concórreguen les circumstàncies que preveuen aquestes bases reguladores i convocatòria.  
b) Estar legalment constituïdes i gaudir de capacitat jurídica i d'obrar en el territori de la Comunitat Valenciana.  
c) No incórrer en les prohibicions per a obtindre la condició de beneficiari que recull l'article 13 de la Llei 38/2003, LGS.  
La justificació per part de les persones o les entitats de no estar incurses en les prohibicions per a obtindre aquesta condició s'haurà de fer mitjançant la presentació d'una declaració responsable davant de l'IVC, i haurà de romandre en aquesta situació durant tot el procediment de tramitació de les ajudes, fins al pagament d'aquestes. Qualsevol circumstància que puga afectar aquesta declaració responsable al llarg de la duració del procediment de les ajudes s'haurà de comunicar necessàriament a l'IVC tan prompte com es produïsca.  
d) Trobar-se al corrent en el compliment de les obligacions tributàries i amb la Seguretat Social, de conformitat amb el que recullen els articles 18 i 19 del Reial decret 887/2006, RLGS. Aquesta circumstància s'ha d'acreditar abans que es dicte la proposta de resolució, així com en els processos de justificació de la subvenció concedida, en cas que el sol·licitant no haja atorgat l'autorització expressa a l'Administració valenciana perquè obtinga directament les dades necessàries per a acreditar el compliment de les obligacions tributàries i amb la Seguretat Social, així com per a la comprovació directa de les dades d'identitat (DNI).  
e) Trobar-se al corrent en el pagament d'obligacions per reintegrament de subvencions.  
f) No estar en crisi, segons el que disposen les directrius comunitàries sobre ajudes estatals de salvament i reestructuració d'empreses en crisi (Comunicació de la Comissió, 2014/C 249/1, de 31.07.2014)  
  
g) No estar subjectes a una ordre de recuperació per declaració de la Comissió d'ajuda il·legal i incompatible amb el mercat interior europeu.  
  
h) Els sol·licitants que estiguen obligats a disposar d'un pla d'igualtat segons el que preveu la Llei orgànica 3/2007, de 22 de març, per a la igualtat efectiva de dones i homes, per a garantia de la igualtat de tracte i d'oportunitat entre dones i homes en qualsevol àmbit i, singularment, en l'esfera laboral, hauran d'incloure una còpia d'aquest pla i acreditar el visat de la direcció general competent en matèria de dona i igualtat de la Generalitat.  
8. Per a cada modalitat d'ajudes podran ser beneficiàries:  
a) Ajudes anuals a la producció professional d'un muntatge escènic.  
  
En poden ser beneficiàries les persones físiques o jurídiques que es dediquen professionalment a la producció de muntatges escènics a la Comunitat Valenciana. En aquesta modalitat es podran presentar coproduccions. S'entén per coproducció el compromís subscrit entre dues o més entitats per a col·laborar en la posada en escena d'un espectacle en el qual la persona sol·licitant assumeix els beneficis o les pèrdues econòmiques en un percentatge igual al 50 % o superior. No podran ser beneficiàries d'aquestes ajudes les associacions professionals i entitats sense ànim de lucre.  
b) Ajudes a la producció emergent d'un muntatge escènic.  
En poden ser beneficiàries les persones físiques o jurídiques que es dediquen a la producció de muntatges escènics a la Comunitat Valenciana i que no hagen rebut anteriorment cap ajuda de l'ens públic IVC per a la producció professional d'un muntatge escènic.  
Hi haurà dos tipus de beneficiaris:  
- Companyies amb un mínim d'un espectacle estrenat.  
- Companyies que es presenten amb el seu primer espectacle.  
c) Ajudes a la gira d'espectacles de teatre, dansa i circ.  
En poden ser beneficiàries les persones físiques o jurídiques del sector de les arts escèniques que realitzen gires. No podran ser beneficiàries d'aquestes ajudes les associacions professionals i entitats sense ànim de lucre.  
d) Ajudes per a l'assistència a fires i esdeveniments orientats al mercat.  
En poden ser beneficiàries les persones físiques o jurídiques que desenvolupen una activitat comercial (estiguen registrades en l'Impost d'Activitats Econòmiques) que atenguen esdeveniments orientats al mercat i relacionats amb les arts escèniques. Entre les persones jurídiques, s'hi inclouen les associacions professionals i entitats sense ànim de lucre.  
e) Ajudes per a la realització de festivals i mostres escèniques de caràcter professional.  
En poden ser beneficiaris els ajuntaments i altres entitats locals, així com els ens del seu sector públic instrumental, i les empreses, associacions i entitats que organitzen festivals i mostres escèniques de caràcter professional, sempre que disposen d'una estructura i capacitat de gestió per a fer aquestes activitats i que aquestes contribuïsquen a la creació, la formació i el desenvolupament de públics, segons conste en el projecte que han presentat amb la sol·licitud.  
  
Cinquena. Presentació de sol·licituds  
1. El termini de presentació de sol·licituds serà de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds s'han de dirigir a la seu de l'IVC.  
Totes les sol·licituds s'han de presentar per via telemàtica a través del registre electrònic accessible des de la pàgina web http://ivc.gva.es/, per a la qual cosa l'entitat o el seu representant han de disposar de qualsevol dels certificats o les signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces web, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, de manera que aquests documents es consideraran no presentats.  
3. Les sol·licituds s'han d'omplir segons el model de sol·licitud que s'adjunta com a annex II i han d'especificar la modalitat d'ajuda que se sol·licita i l'import.  
L'import sol·licitat en cap cas podrà ser superior a l'import màxim que correspon a cada modalitat, d'acord amb el que estableix la base tercera. Si se sol·licita un import superior o aquest import supera el 65 % del pressupost total del projecte, per a valorar-lo convenientment es reduirà d'ofici fins a la quantia individualitzada màxima de la modalitat o fins al percentatge indicat.  
4. S'admetran fins a tres sol·licituds per persona física o jurídica peticionària, que serà aplicable per al conjunt de les convocatòries de foment de les arts escèniques que es publiquen durant l'exercici econòmic actual; en cas que se'n sol·liciten més, només s'admetran les primeres registrades.  
Les excepcions seran les següents:  
a) Només es podrà presentar una sol·licitud per projecte i només es podrà obtindre una ajuda per modalitat.  
b) És incompatible l'obtenció d'ajuda a la producció professional amb la d'ajuda a la producció emergent i amb l'ajuda a residències escèniques.  
c) En cas de coproduccions, només una de les empreses productores podrà presentar la sol·licitud, que, en cas d'obtindre una ajuda, serà la que es considera com a beneficiària amb caràcter general.  
Les persones jurídiques beneficiàries de subvencions nominatives de la Conselleria d'Educació, Cultura i Esport de la Generalitat Valenciana no podran optar a les modalitats d'aquesta convocatòria.  
5. La sol·licitud ha d'incloure les declaracions responsables següents:  
a) Declaració d'ajudes d'estat: llista i import de totes les subvencions, ajudes, ingressos o recursos que s'hagen sol·licitat o concedit, o estiguen pendents de percepció per altres administracions o institucions públiques per a la mateixa finalitat, a l'efecte del que preveu l'article 14 de la Llei 38/2003, general de subvencions (LGS) (apartat D-1 annex II).  
b) Declaració d'ajudes de minimis, de l'exercici fiscal present i dels dos anteriors (apartat D-2 annex II).  
c) Declaració d'estar lliure de prohibicions a fi de no concórrer en cap de les prohibicions per a obtindre la condició de persona beneficiària, especificades en el punt 2 de l'article 13 de l'LGS (apartat D-3 annex II).  
d) Declaració de foment d'ocupació de persones amb discapacitat o, si és el cas, declaració de l'exempció d'aquesta obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003), i l'article 5 del Decret 279/2004, de 17 de desembre, del Consell de la Generalitat, pel qual es regulen mesures, en els procediments de contractació administrativa i de concessió de subvencions, per al foment de l'ocupació de les persones amb discapacitat (DOGV 4907, 21.12.2004).  
Si la persona o l'entitat sol·licitant té contractades persones amb discapacitat, ha d'aportar la documentació acreditativa que aquesta contractació és anterior a l'acabament del termini per a presentar les sol·licituds d'aquestes ajudes i aportar una còpia del contracte i del document que acredite la discapacitat de la persona contractada (apartat D-4 annex II).  
e) Declaració de drets d'autoria a fi de complir la normativa en matèria de drets de propietat intel·lectual (apartat D-5 annex II).  
  
f) Declaració sobre la utilització d'espais escènics, únicament per a la modalitat de festivals i mostres, en què la persona sol·licitant manifeste, sota la seua exclusiva responsabilitat, que els espais i locals on es faran les activitats compleixen els requisits que estableix la normativa vigent per a la realització d'aquestes i, especialment, el que preveu la Llei 14/2010, de 2 de desembre, de la Generalitat, d'espectacles públics, activitats recreatives i establiments públics, modificada per la Llei 6/2018 (DOGV 6414, 10.12.2010 i DOGV 8256, 16.03.2018), que disposa de la documentació que així ho acredita i que es compromet a mantindre'n el compliment durant el desenvolupament d'aquestes; i d'acord amb el que preveu el punt 7 de l'annex del Decret 32/2014, de 14 de febrer, del Consell, pel qual s'aprova el Catàleg d'activitats amb risc de la Comunitat Valenciana (apartat D-6 annex II).  
  
g) Declaració sobre les contractacions tècniques i artístiques corresponents al desenvolupament de l'activitat objecte de la subvenció que complisca les cotitzacions a la Seguretat Social i l'abonament de les retribucions, d'acord amb el que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i d'abonar les factures corresponents en el cas de serveis artístics o tècnics prestats per persones acollides al règim d'autònoms, d'acord amb els contractes subscrits (apartat D-7 annex II).  
h) Declaració responsable en la qual es declara que l'entitat no està en crisi, segons el que disposen les directrius comunitàries sobre ajudes estatals de salvament i reestructuració d'empreses en crisi (Comunicació de la Comissió, 2014/C 249/1, de 31.07.2014) i que no està subjecta a una ordre de recuperació per declaració de la Comissió d'ajuda il·legal i incompatible (apartat D.8 annex II).  
i) Declaració responsable en la qual s'indique que l'import de l'ajuda no excedirà el que és necessari per a cobrir les pèrdues d'explotació i un benefici raonable durant el període de referència. Això es garantirà ex-ante sobre la base de previsions realistes o mitjançant un mecanisme de reembossament. En cas que s'incomplisca aquesta obligació, es procedirà al reintegrament de les quantitats abonades (apartat D.9 annex II).  
  
j) En el cas de coproduccions, una declaració responsable signada per les dues entitats coproductores en què es pose de manifest el compromís de coproducció (apartat D.10 annex II).  
L'IVC pot requerir, en qualsevol moment del procediment, l'acreditació fefaent de les circumstàncies que consten en les declaracions responsables presentades.  
6. Documentació:  
a) Les sol·licituds han d'incloure la documentació següent, que tindrà caràcter de preceptiva a l'efecte de tramitar la sol·licitud:  
- Documentació acreditativa de la personalitat jurídica i capacitat d'obrar de qui sol·licita i, si és el cas, de poder suficient per a actuar en el seu nom i representació. Si qui sol·licita és persona jurídica, ha d'aportar l'escriptura o el document públic de constitució i els estatuts de l'entitat inscrits en el registre oficial corresponent, la còpia del NIF, així com la documentació que acredite la representació que exerceix qui signa la sol·licitud (document públic o certificat de l'acord adoptat per l'òrgan de govern que hi corresponga que aprove sol·licitar aquesta ajuda i faculte el representant per a subscriure la petició).  
  
En cas d'ajuntaments i altres entitats locals, així com els ens del seu sector públic instrumental:  
1r. Certificat de l'acord que ha adoptat l'òrgan de govern de la corporació local que aprove sol·licitar aquesta ajuda i faculte el representant per a subscriure la petició.  
2n. En el cas d'organismes públics, el certificat de l'acte o l'acord que ha adoptat l'òrgan competent de l'ajuntament del qual depén, pel qual s'autoritza l'entitat pública a participar en aquesta convocatòria, expedit pel secretari o la secretària de la corporació local.  
Els sol·licitants han d'acreditar que es troben al corrent en el compliment de les obligacions tributàries, amb les administracions estatal i autonòmica i amb la Seguretat Social.  
A aquest efecte, d'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat a obtindre directament les dades dels documents elaborats per qualsevol administració i que per a aquest procediment són els següents:  
  
- Dades d'identitat (NIF o document equivalent en cas d'estrangers) de la persona que té la representació legal amb facultat per a obrar davant de l'Administració.  
- Certificació de l'Agència Estatal d'Administració Tributària que acredite que es troba al corrent de les seues obligacions.  
- Certificació de la Tresoreria General de la Seguretat Social que acredite que es troba al corrent de les seues obligacions.  
- Certificació de l'Agència Tributària Valenciana que acredite que es troba al corrent de les seues obligacions tributàries amb la Generalitat.  
- Alta en el Cens d'empresaris, professionals i retenidors en què conste la qualificació de l'activitat econòmica corresponent per a la qual se sol·licita la subvenció o, alternativament, l'alta en l'Impost d'Activitats Econòmiques (IAE), si es tracta de professionals.  
En cas que no s'autoritze l'Administració a obtindre'ls, la persona o l'entitat interessada serà qui ha d'aportar aquests documents.  
  
Si l'empresa sol·licitant té contractades persones amb discapacitat, ha d'indicar-ho en la sol·licitud i aportar la documentació acreditativa que aquesta contractació és anterior a la publicació d'aquesta resolució, per a la qual cosa ha d'aportar una còpia del contracte i el document que acredita la discapacitat de la persona contractada.  
b) Si la sol·licitud d'iniciació no inclou totes les dades o la documentació que resulten preceptives, se'n requerirà l'esmena. La correcció de la documentació s'ha de presentar d'acord amb el que es preveu en el punt 8 d'aquesta base. En tot cas, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'aquesta.  
En la modalitat de producció anual de muntatge escènic i producció emergent, el projecte que s'haurà de presentar juntament amb la sol·licitud haurà d'incloure el contingut següent:  
- Projecte de producció o coproducció per a l'any 2022, en el qual s'inclourà el plantejament artístic, la temàtica, els valors que aborda, la concreció del llenguatge escènic i la línia estètica del muntatge. També inclourà la fitxa artística amb la llista d'autors, intèrprets, direccions artístiques (d'escena, escenografia, vestuari, il·luminació, música, etc.). També hi haurà de constar si hi ha una versió en valencià i si s'usa aquesta llengua en la gestió i comunicació de la producció o l'espectacle. Així mateix, s'haurà de detallar la presència de dones en els camps següents: autoria, direcció de producció, direcció escènica, composició musical, creació audiovisual i intèrprets principals. Finalment, s'haurà d'establir el percentatge que representen les dones sobre el total de participants en el projecte.  
- Pla de relacions amb els públics, en què es detallen els objectius, les estratègies i les accions.  
- Una declaració responsable amb l'any de creació de la companyia, el nombre de produccions professionals realitzades, el nombre de funcions dutes a terme en els últims dos anys i els premis o mencions rebuts.  
- Fitxa del pressupost detallat segons el model de l'IVC en què s'indicarà la quantia global necessària per a dur a terme l'activitat subvencionada i el percentatge d'autofinançament del sol·licitant.  
- Document oficial que acredite el volum de vendes de l'any anterior.  
- Relació del personal (fix i eventual) contractat en els últims dos exercicis, en què s'inclourà el nom del treballador, els dies en què va estar donat d'alta i les retribucions anuals percebudes. S'hi hauran d'adjuntar les assegurances socials corresponents.  
- En el cas que es presente un projecte de dimensió social inclusiu i de clara repercussió sobre col·lectius vulnerables, s'hauran d'explicar de manera detallada els objectius, el treball de mediació i els processos participatius que es volen implicar en el projecte.  
  
- Si es presenta una producció amb 7 intèrprets, o més, s'haurà d'acreditar mitjançant una declaració responsable.  
El projecte detallat, el resum d'aquest, el pressupost detallat i la resta de documentació acreditativa de mèrits i d'aspectes que han de ser objecte de valoració, s'han de presentar en el termini de presentació de sol·licituds i no es requeriran posteriorment ni tindrà validesa cap document vinculat que es presente amb una data posterior a l'últim dia de termini de presentació de sol·licituds. En aquest aspecte, es preveu com a única excepció el detall dels continguts que figuren en el projecte de festivals i mostres que se celebraran més enllà dels sis mesos següents al de la publicació d'aquesta convocatòria.  
L'IVC haurà de cursar les notificacions per la via electrònica a través de l'adreça electrònica habilitada de la persona jurídica o, en defecte d'això, a través de la carpeta ciutadana del representant de l'entitat o de la persona física sol·licitadora.  
Les notificacions s'entendran practicades o rebutjades en els termes que assenyalen els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques i la legislació complementària. En aquest sentit, si transcorren 10 dies naturals sense que s'accedisca al seu contingut, s'entendrà que la notificació s'ha rebutjat i es considerarà realitzat el tràmit de la notificació.  
c) Les dades de caràcter personal que conté l'imprés de sol·licitud podran ser incloses en un fitxer per al seu tractament per l'IVC com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, rectificació, cancel·lació i oposició; tot això de conformitat amb el que disposa el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
  
Es pot consultar la política completa de privacitat de l'IVC en l'adreça següent: https://ivc.gva.es/val/ivc-val/qui-som-ivc/avis-legal-val/politica-de-privadesa.  
d) La documentació específica de cada projecte s'ha d'ajustar als models normalitzats de cada modalitat, disponibles en la pàgina web http://ivc.gva.es/, d'acord amb els criteris d'atorgament que detalla la base novena d'aquesta ordre.  
7. L'IVC ha de comunicar a la Base de dades nacional de subvencions (d'ara en avant, BDNS) la convocatòria d'aquesta, així com les subvencions concedides de conformitat amb el que disposa l'article 20 de l'LGS.  
8. Si la sol·licitud no reuneix els requisits establits per a poder concórrer a la convocatòria o falta documentació sobre aquest tema, l'òrgan competent ha de requerir la persona interessada perquè l'esmene en el termini màxim i improrrogable de 10 dies hàbils, i se li indicarà que si no ho fa, es considerarà que desisteix de la seua sol·licitud, amb la resolució prèvia que s'haurà de dictar en els termes que preveu la legislació del procediment administratiu comú. Tot això sense perjudici del que dispose cada convocatòria quant a la documentació que han de presentar els sol·licitants i la que les persones proposades com a beneficiàries hagen d'acreditar abans de resoldre sobre la concessió de les ajudes.  
9. La presentació de la sol·licitud implica l'acceptació pel sol·licitant d'aquestes bases i de les obligacions i altres condicions que concreten les respectives convocatòries.  
  
Sisena. Ordenació i instrucció  
L'ordenació i instrucció del procediment de concessió correspondran al Servei d'Ajudes de l'IVC, que podrà recaptar els informes dels organismes i les entitats que estime oportuns i efectuar les comprovacions necessàries.  
  
Setena. Comissió tècnica de valoració  
1. Una vegada examinades les sol·licituds i per a la valoració i proposta de concessió de les ajudes, es constituirà una comissió tècnica de valoració per a les ajudes dirigides al sector de les arts escèniques.  
Cada comissió estarà presidida pel titular de la Direcció General de l'IVC o una persona en qui delegue, i formada per cinc vocals, entre els quals estarà la persona titular del Servei d'Ajudes de l'IVC o persona en qui delegue d'aquest servei. La persona que exercisca la secretaria de la comissió, que actuarà amb veu i sense vot, haurà d'ocupar un lloc tècnic o administratiu de l'IVC.  
La resta de vocals seran: una persona provinent d'una administració pública amb competències de gestió sobre arts escèniques, una persona representant de la societat civil d'un reconegut prestigi i trajectòria, els dos proposats per l'òrgan instructor, dos representants d'organitzacions i associacions, i tots els que anomene la Direcció General de l'IVC.  
  
Dels cinc vocals de cada comissió tècnica, almenys dos seran homes i dos seran dones.  
Cada comissió podrà estar assistida per un comité de tres experts que assessorarà els seus membres quan siga requerit per a fer-ho. Aquests experts seran nomenats per la Direcció General de l'IVC, prèvia consulta amb les organitzacions i associacions que tinguen una activitat vinculada amb l'objecte de la subvenció. Dels tres experts, almenys un serà home i un altre, dona.  
En concret, per a aquesta convocatòria es preveu la constitució d'un comité d'experts de circ i un comité d'experts de dansa. El nomenament dels vocals s'haurà de fer públic per mitjà de la pàgina web http://ivc.gva.es/.  
2. La comissió tècnica de valoració, atenent les sol·licituds presentades i l'interés d'aquestes, haurà d'emetre un informe d'avaluació d'acord amb els criteris d'atorgament que conté la base novena d'aquesta ordre. Aquest informe haurà de quedar incorporat en les actes i contindre la prelació dels projectes de més a menys puntuació. Així mateix, haurà de contindre els projectes i titulars que s'han de proposar com a beneficiaris i la quantia de les ajudes, de conformitat amb els límits per modalitat que estableix la base tercera.  
En cas d'empat, quan es tracte d'ajudes a les quals concórreguen únicament persones físiques o jurídiques que desenvolupen activitats professionals, tindran preferència els sol·licitants dels projectes que acrediten, juntament amb la sol·licitud, la contractació de persones amb discapacitat, segons el que preveu l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat. En aquests casos, la contractació d'aquestes persones s'ha de mantindre, almenys, fins que finalitze el desenvolupament de l'activitat per a la qual es concedeix la subvenció.  
Si persisteix l'empat, i en els casos de convocatòries d'ajudes que no preveu l'apartat anterior, cal ajustar-se a la puntuació atorgada al projecte en virtut de la puntuació obtinguda en els criteris que en cada cas valoren la paritat i la participació de la dona. Finalment, i en defecte d'això, cal ajustar-se a l'ordre de presentació en el registre electrònic, segons la data i l'hora. Si s'han efectuat diversos enviaments del mateix projecte, es tindrà en compte la data i l'hora de l'últim enviament fet dins del termini de presentació de sol·licituds.  
3. La comissió tècnica de valoració desestimarà la documentació que no considere suficientment acreditativa dels punts que conté. En aquest cas, no es computaran els mèrits corresponents.  
  
4. En el cas que no s'assigne el total del pressupost previst en la base tercera, la comissió tècnica de valoració podrà assignar les resultes a una altra modalitat d'arts escèniques.  
5. Qualsevol mecanisme de comunicació dels sol·licitants o dels interessats en els projectes presentats que utilitzen per a contactar amb els vocals de la comissió tècnica de valoració amb la finalitat d'aportar apreciacions sobre aquests, sense que els haja requerit formalment per a això la comissió, comportarà l'exclusió del projecte de la convocatòria i l'arxiu de la sol·licitud corresponent, sense perjudici de qualsevol altra responsabilitat que es puga derivar d'aquesta comunicació. Els membres d'aquestes comissions hauran d'estar subjectes a les causes d'abstenció i recusació que preveu l'LRJSP.  
6. Les actes de la comissió es publicaran en la pàgina web de l'IVC, http://ivc.gva.es/. A la vista de les actes, l'òrgan instructor haurà d'efectuar la proposta de resolució provisional, degudament motivada, que s'haurà de publicar en la pàgina web de l'IVC, http://ivc.gva.es/, i que haurà d'incloure un termini de 10 dies hàbils per a presentar al·legacions, a comptar des de l'endemà d'aquesta publicació.  
7. La comissió d'avaluació actuarà com a òrgan col·legiat de conformitat amb el que preveu l'article 15 i següents de la Llei 40/2015, d'1 d'octubre, a l'efecte d'elevar a l'òrgan concedent la proposta de resolució de les ajudes.  
  
Huitena. Reformulació de les sol·licituds  
De conformitat amb l'article 27 de la Llei 38/2003, de 17 de novembre, excepcionalment, quan l'import de la subvenció de la proposta de resolució provisional siga inferior al que figura en la sol·licitud presentada, la comissió avaluadora podrà instar l'entitat beneficiària perquè reformule la seua sol·licitud per a ajustar els compromisos i les condicions a la subvenció atorgable.  
  
Novena. Criteris d'atorgament  
Per a l'elaboració de l'informe i la proposta, la comissió tècnica de valoració tindrà en compte els criteris objectius d'atorgament de les subvencions i la seua ponderació i la puntuació mínima exigida.  
No es podran proposar com a beneficiaris els titulars de projectes per als quals s'haja sol·licitat una ajuda i que no obtinguen, com a mínim, 50 punts.  
1. L'atorgament de les ajudes anuals a la producció professional d'un muntatge escènic, s'haurà d'ajustar als criteris següents:  
a) Valoració artística del projecte, fins a un màxim de 50 punts. En tots els subapartats es valorarà la proposta de posada en escena, el currículum dels professionals implicats i els processos desenvolupats per a assolir les propostes. Es tindran en compte els apartats següents:  
1r. Nombre d'intèrprets. Fins a un màxim de 12 punts, cada intèrpret puntuarà 2 punts.  
2n. Les autories: idea original, textos. Fins a un màxim de 10 punts.  
  
3r. Direcció artística: dramatúrgia, coreografia. Fins a un màxim de 10 punts.  
4t. Espais escènics: escenografia, il·luminació, vestuari, audiovisual i qualsevol element que forme part de l'espai escènic. Fins a un màxim de 10 punts.  
5é. Personal tècnic, de producció i altres professionals implicats. Fins a un màxim de 8 punts. Cada professional sumarà 1 punt.  
b) La trajectòria artística i professional de la persona o l'entitat sol·licitant es valorarà fins a un màxim de 20 punts i es tindran en compte els apartats següents:  
1r. Nombre d'anys d'existència i nombre de produccions i/o projectes de mediació o investigació, fins a un màxim de 14 punts.  
Es valorarà amb 0,5 punts cada any i 0,5 punts cada producció i/o projecte de mediació o investigació.  
2n. Nombre de funcions realitzades en els últims dos anys, fins a un màxim de 4 punts.  
Es valorarà amb 0,06 punts cada funció de teatre i 0,1 punts cada funció de dansa o circ o arts de carrer.  
3r. Premis, mencions, nominacions o reconeixements. Fins a un màxim de 2 punts.  
Es valorarà amb 0,5 punts cada premi, menció, nominació o reconeixement.  
c) Estructura organitzativa de l'empresa, es valorarà fins a un màxim de 15 punts i es tindran en compte els apartats següents:  
1r. Viabilitat econòmica del projecte o equilibri pressupostari del projecte atenent el percentatge d'autofinançament, fins a un màxim de 5 punts.  
A aquest efecte, s'entén per autofinançament la relació percentual que hi ha entre el cost total del projecte i la suma de les aportacions dineràries que es comprometa a fer la persona sol·licitadora dels seus propis fons més les aportacions dineràries que reba d'altres entitats públiques i privades per a executar-lo (exclosa la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
2n. Despeses de personal en els dos exercicis anteriors, fins a un màxim de 10 punts. Una despesa de 25.000 - sumarà 1 punt.  
d) Ús del valencià, es valorarà fins a un màxim de 10 punts.  
1r. Existència de versió en valencià. Puntuarà 5 punts.  
2n. Ús del valencià en la gestió i comunicació de l'espectacle o altres activitats. Puntuarà 5 punts.  
En el cas de no utilitzar cap llengua en les representacions, la puntuació es refereix a les representacions d'obres d'autoria valenciana. En aquestes bases s'entén per autoria valenciana la que fa la persona que resideix a la Comunitat Valenciana i, en cas de defunció, la que va nàixer o va residir la major part de la seua vida a la Comunitat Valenciana.  
e) Participació de la dona en el projecte, fins a un màxim de 5 punts.  
  
1r. Més del 50 % de dones en autoria, direcció, direcció de producció, composició musical, creació audiovisual i intèrprets principals, fins a 3 punts.  
Es valorarà amb 0,75 punts cada dona.  
2n. Més del 50 % de dones en totes les persones implicades, fins a 2 punts.  
Es valorarà amb 0,50 punts cada dona.  
  
Criteris addicionals.  
Una vegada sumats els punts, les sol·licitants que no hagen arribat als 100 punts, sempre que hagen obtingut una puntuació mínima de 50 punts podran obtindre:  
a) Una puntuació addicional de 10 punts si es presenta un projecte de dimensió social, inclusiu i de clara repercussió sobre col·lectius vulnerables. Caldrà explicar de manera detallada els objectius, el treball de mediació i els processos participatius que es vol implicar en el projecte.  
  
b) Una puntuació addicional de 5 punts als projectes que compten, en el seu repartiment, amb 7 intèrprets o més.  
c) Una puntuació addicional de fins a 3 punts si s'incorpora personal menor de 30 anys en la producció. Puntuarà 0,75 cada persona.  
d) Una puntuació addicional de 4 punts quan es valora el pla de mediació amb el públic.  
e) Una puntuació addicional de 3 punts si el text ha obtingut alguna ajuda de la Generalitat Valenciana a la creació o escriptura escènica en una convocatòria precedent.  
  
Quadre resum d'ajudes anuals a la producció professional d'un muntatge escènic  
  
Projecte de producció de les anualitats previstes. Màxim 100 punts  
A. Valoració artística del projecte.  
A.1. Nre. d'intèrprets.  
A.2. Autories.  
A.3. Direcció artística: dramatúrgia, coreografia, etc.   
A.4. Espais escènics: escenografia, il·luminació, vestuari, audiovisual i qualsevol àrea que forme part de l'espai escènic.   
A.5. Personal tècnic, de producció o altres professionals implicats.   
Fins a 12 punts  
Fins a 10 punts  
  
Fins a 10 punts  
  
  
  
Fins a 10 punts  
  
Fins a 8 punts Màxim 50 punts  
B. Valoració de la trajectòria de la persona o entitat sol·licitant.  
B.1. Nre. d'anys d'existència i de produccions i/o projectes de mediació o investigació.  
0,5 punts per any i 0,5 punts per producció i/o projecte.  
B.2. Nre. de funcions realitzades en els últims dos anys.  
Teatre: 0,06 punts per funció.  
Dansa, circ o arts de carrer: 0,1 punts per funció.  
B.3. Premis, mencions, nominacions o reconeixements.  
0,5 punts per premi, menció, nominació o reconeixement.   
  
  
  
  
  
Fins a 14 punts  
  
  
  
  
Fins a 4 punts  
  
  
  
Fins a 2 punts Màxim 20 punts  
C. Estructura organitzativa de l'empresa.  
C.1. Viabilitat econòmica o equilibri pressupostari.  
C.2. Despeses de personal en els dos exercicis anteriors.   
  
  
Fins a 5 punts  
  
Fins a 10 punts Màxim 15 punts  
D. Ús del valencià.D.1. Existència de versió en valencià.  
D.2. Ús del valencià en la gestió i comunicació de l'espectacle.   
  
5 punts  
  
5 punts Màxim 10 punts  
E. Participació de la dona en el projecte.  
E.1. Més del 50 % de dones en autoria, direcció, direcció de producció, composició musical, creació audiovisual i intèrprets principals.  
E.2. Més del 50 % de dones en totes les persones implicades.   
  
  
  
  
  
Fins a 3 punts  
  
Fins a 2 punts Màxim 5 punts  
Total puntuació màxima 100 punts  
  
  
  
Quadre resum de criteris addicionals  
  
Criteris addicionals Màxim 25 punts  
a) Dimensió social i inclusiva del projecte. 10 punts  
b) Repartiment de 7 intèrprets o més. 5 punts  
c) Personal menor de 30 anys en la producció. 3 punts  
d) Pla de mediació amb el públic. 4 punts  
e) Ajudes prèvies de la Generalitat a la creació o escriptura de literatura escènica. 3 punts  
  
  
  
2. Ajudes a la producció emergent d'un muntatge escènic, l'atorgament de les ajudes s'haurà d'ajustar a la valoració dels criteris següents:  
  
a) Valoració artística del projecte, fins a un màxim de 65 punts. En tots els subapartats es valorarà la proposta de posada en escena, el currículum dels professionals implicats i els processos desenvolupats per a assolir les propostes es tindran en compte els apartats següents:  
  
1r. Nombre d'intèrprets. Fins a un màxim de 12 punts.  
Es valorarà amb 2 punts cada intèrpret.  
2n. Les autories: idea original, textos. Fins a un màxim de 14 punts.  
  
3r. Direcció artística: dramatúrgia, coreografia. Fins a un màxim de 15 punts.  
4t. Espais escènics: escenografia, il·luminació, vestuari, audiovisual i qualsevol element que forme part de l'espai escènic. Fins a un màxim de 14 punts.  
5é. Personal tècnic, de producció i altres professionals implicats. Fins a un màxim de 10 punts. Cada professional sumarà 1 punt.  
  
b) La trajectòria artística i professional de la persona o entitat sol·licitant es valorarà fins a un màxim de 10 punts i es tindran en compte els apartats següents.  
Per a la modalitat a de producció emergent: companyies amb un mínim d'un espectacle estrenat:  
1r. Nombre d'anys d'existència i nombre de produccions i/o projectes de mediació o investigació, fins a un màxim de 4 punts.  
Es valorarà amb 1 punt per any i 1 punt per producció i/o projecte de mediació o investigació.  
  
2n. Nombre de funcions realitzades en els últims dos anys, fins a un màxim de 4 punts.  
15 funcions: 4 punts  
10 funcions: 3 punts  
5 funcions: 1 punt  
  
3r. Premis, mencions, nominacions o reconeixements. Fins a un màxim de 2 punts.  
Es valorarà amb 0,5 punts cada premi, menció, nominació o reconeixement.  
Per al tipus b de producció emergent: companyies que es presenten amb el seu primer espectacle:  
No s'avaluarà la trajectòria si no n'hi ha. Els punts d'aquest apartat els podrà atorgar la comissió tenint en compte el grau d'innovació i la qualitat artística del projecte presentat.  
c) Estructura organitzativa de l'empresa, es valorarà fins a un màxim de 10 punts i es tindran en compte els apartats següents:  
1r. Viabilitat econòmica del projecte o equilibri pressupostari del projecte atenent el percentatge d'autofinançament, fins a un màxim de 5 punts.  
A aquest efecte, s'entén per autofinançament la relació percentual existent entre el cost total del projecte i la suma de les aportacions dineràries que es comprometa a fer la persona sol·licitadora dels seus propis fons més les aportacions dineràries que reba d'altres entitats públiques i privades per a executar-lo (exclosa la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals  
2n. Despeses de personal en els dos exercicis anteriors, fins a un màxim de 5 punts. Una despesa de 15.000 - sumarà 1 punt.  
d) Ús del valencià, es valorarà fins a un màxim de 10 punts.  
1r. Existència de versió en valencià. Puntuarà 5 punts.  
2n. Ús del valencià en la gestió i comunicació de l'espectacle o altres activitats. Puntuarà 5 punts.  
En el cas de no utilitzar cap llengua en les representacions, la puntuació es refereix a les representacions d'obres d'autoria valenciana. En aquestes bases s'entén per autoria valenciana la que fa la persona que resideix a la Comunitat Valenciana i, en cas de defunció, la que va nàixer o va residir la major part de la seua vida a la Comunitat Valenciana.  
e) Participació de la dona en el projecte, fins a un màxim de 5 punts.  
  
1r. Més del 50 % de dones en autoria, direcció, direcció de producció, composició musical, creació audiovisual i intèrprets principals, fins a 3 punts.  
Es valorarà amb 0,75 punts cada dona.  
2n. Més del 50 % de dones en totes les persones implicades, fins a 2 punts.  
Es valorarà amb 0,50 punts cada dona.  
  
Criteris addicionals.  
Una vegada sumats els punts, les sol·licitants que no hagen arribat als 100 punts, sempre que hagen obtingut una puntuació mínima de 50 punts podran obtindre:  
a) Una puntuació addicional de 10 punts si es presenta un projecte de dimensió social, inclusiu i de clara repercussió sobre col·lectius vulnerables. Caldrà explicar de manera detallada els objectius, el treball de mediació i els processos participatius que es volen implicar en el projecte.  
  
b) Una puntuació addicional de 5 punts als projectes que compten, en el seu repartiment, amb 7 intèrprets o més.  
c) Una puntuació addicional de 4 punts quan es valora el pla de mediació amb el públic.  
d) Una puntuació addicional de 3 punts si el text ha obtingut alguna ajuda de la Generalitat Valenciana a la creació o escriptura de literatura escènica en una convocatòria precedent.  
  
  
Quadre resum d'ajudes a la producció emergent d'un muntatge escènic  
  
Projecte de producció de les anualitats previstes. Màxim 100 punt  
A. Valoració artística del projecte.  
A.1. Nre. d'intèrprets.  
A.2. Autories.  
A.3. Direcció artística: dramatúrgia, coreografia, etc.  
A.4. Espais escènics: escenografia, il·luminació, vestuari, audiovisual i qualsevol àrea que forme part de l'espai escènic.   
A.5. Personal tècnic, de producció i altres professionals implicats.   
Fins a 12 punts  
Fins a 14 punts  
  
Fins a 15 punts.  
  
  
  
Fins a 14 punts  
  
Fins a 10 punts Màxim 65 punts  
B. Valoració de la trajectòria de la persona o entitat sol·licitant.  
Per a la modalitat a de producció emergent: Companyies amb un mínim d'un espectacle estrenat:  
B.1. Nre. d'anys d'existència i de produccions i/o projectes de mediació o investigació.  
1 punt per any i 1 punt per producció i/o projecte.  
B.2. Nre. de funcions realitzades en els últims dos anys.  
15 funcions: 4 punts  
10 funcions: 3 punts  
5 funcions: 1 punt  
B.3. Premis, mencions, nominacions o reconeixements.  
0,5 punts per premi, menció, nominació o reconeixement.  
Per a la modalitat b de producció emergent: Companyies que es presenten amb el seu primer espectacle.  
No s'avaluarà la trajectòria si no n'hi ha. Els punts d'aquest apartat els podrà atorgar la comissió tenint en compte el grau d'innovació i la qualitat artística del projecte.  
  
  
   
  
  
  
  
  
  
  
  
Fins a 4 punts  
  
  
  
  
Fins a 4 punts  
  
  
  
  
  
  
  
  
  
  
  
  
Fins a 2 punts  
  
  
 Màxim 10 punts  
C. Estructura organitzativa de l'empresa.  
C.1. Viabilitat econòmica o equilibri pressupostari.  
C.2. Despeses de personal en els dos exercicis anteriors.   
  
  
Fins a 5 punts  
  
Fins a 5 punts Màxim 10 punts  
D. Ús del valencià.  
D.1. Existència de versió en valencià.  
D.2. Ús del valencià en la gestió i comunicació de l'espectacle.  
  
   
5 punts  
  
5 punts  
  
 Màxim 10 punts  
E. Participació de la dona en el projecte.  
E.1. Més del 50 % de dones en autoria, direcció, direcció de producció, composició musical, creació audiovisual i intèrprets principals.  
E.2. Més del 50 % de dones en totes les persones implicades.   
  
  
  
  
  
Fins a 3 punts  
  
Fins a 2 punts Màxim 5 punts  
Total puntuació màxima 100 punts  
  
  
  
Quadre resum de criteris addicionals  
  
Criteris addicionals Màxim 22 punts  
a) Dimensió social i inclusiva del projecte. 10 punts  
b) Repartiment de 7 intèrprets o més. 5 punts  
c) Pla de mediació amb el públic. 4 punts   
d) Ajudes prèvies de la Generalitat a la creació o escriptura de literatura escènica. 3 punts  
  
  
  
3. Ajudes a la gira d'espectacles. L'atorgament de les ajudes s'ajustarà a la valoració dels criteris següents:  
A. La memòria d'activitats de l'últim exercici es valorarà fins a un màxim de 55 punts i es tindran en compte els apartats següents:  
  
  
A.1. Nombre de funcions previstes, fins a un màxim de 20 punts.  
a) Dins de la Comunitat Valenciana, fins a un màxim de 5 punts. Se sumaran 0,15 punts per cada funció de teatre i 0,20 punts per cada funció de dansa, circ o arts de carrer.  
b) Nombre de funcions previstes en altres comunitats autònomes espanyoles, fins a un màxim de 10 punts. Se sumaran 0,30 punts per funció de teatre i 0,40 punts per funció de dansa, circ o arts de carrer.  
c) Nombre de funcions previstes a l'estranger, fins a un màxim de 5 punts. 0,50 punts per funció de teatre, dansa, circ o arts de carrer.  
  
A.2. El projecte artístic. Es valorarà amb un màxim de 20 punts en funció dels criteris següents:  
a) La creació contemporània valenciana, que s'entén com a tal que l'autoria de l'obra siga valenciana i l'obra s'haja creat en el segle XX o el segle XXI, sumarà 5 punts.  
S'entén per autoria valenciana la que fa una persona resident a la Comunitat Valenciana i, en cas de defunció, la que va nàixer o va residir la major part de la seua vida a la Comunitat Valenciana.  
b) Si el projecte de gira és paritari, en tot l'equip, respecte del personal que fa directament i efectua el projecte de gira, fins a un màxim de 5 punts.  
S'entén la paritat com un nombre igual o superior de dones en tot l'equip tècnic, artístic i de gestió.  
c) Si el muntatge o els muntatges han sigut distingits o premiats o han rebut alguna menció per alguna institució pública valenciana, nacional o internacional, fins a 5 punts. 1 punt per menció i 2 punts per premi.  
  
d) Si el muntatge escènic ha rebut ajudes en alguna de les convocatòries precedents de l'IVC, sumarà 5 punts.  
A.3. Nombre d'intèrprets i personal tècnic, sumarà 1,5 punts per intèrpret fins a un màxim de 10 punts.  
A.4. Viabilitat econòmica o equilibri pressupostari del projecte, atés el percentatge d'autofinançament, fins a un màxim de 5 punts.  
  
A aquest efecte, s'entén per autofinançament la relació percentual existent entre el cost total del projecte i la suma de les aportacions dineràries que es comprometa a fer la persona sol·licitadora dels seus propis fons més les aportacions dineràries que reba d'altres entitats públiques i privades per a executar-lo (exclosa la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
B. La trajectòria artística, professional i de gestió de l'empresa es valorarà fins a un màxim de 25 punts i es tindran en compte els apartats següents:  
B.1. Contractacions artístiques i de tècnics realitzades en els tres últims exercicis, fins a un màxim de 15 punts.  
Es valorarà amb 1 punt cada 70 dies de contracte cotitzats en la Seguretat Social.  
B.2. Trajectòria artística de l'empresa, fins a un màxim de 5 punts.  
  
L'antiguitat de l'empresa es valorarà amb 0,5 punts per cada any de trajectòria professional. Computarà, així mateix, la trajectòria com a companyia emergent.  
B.3. Nombre de produccions i coproduccions estrenades en els últims cinc anys anteriors al de la convocatòria, sumarà 1 punt cada espectacle fins a un màxim de 5 punts.   
C. La memòria d'activitats dels dos últims exercici es valorarà fins a un màxim de 20 punts i es tindran en compte els apartats que es detallen a continuació:  
C.1. Nombre de funcions contractades a la Comunitat Valenciana, 0,1 punts per funció de teatre i 0,2 per funció de dansa, circ i arts de carrer, fins a un màxim de 5 punts.  
C.2. Nombre de funcions contractades a la resta de l'Estat espanyol, 0,22 punts per funció de teatre i 0,44 per funció de dansa, circ i arts de carrer, fins a un màxim de 10 punts.  
C.3. Nombre de funcions contractades a l'estranger, 0,5 punts per funció fins a un màxim de 5 punts.  
  
Criteris addicionals.  
Una vegada sumats els punts, les sol·licitants que no hagen arribat als 100 punts, sempre que hagen obtingut una puntuació mínima de 50 punts podran obtindre:  
A. Puntuació addicional de 5 punts si el beneficiari presenta un projecte de dimensió social, inclusiu i de clara repercussió sobre col·lectius vulnerables.  
B. Puntuació addicional de 5 punts per als projectes en què les produccions en gira tinguen versions en les dues llengües oficials de la Comunitat Valenciana.  
C. Puntuació addicional de 5 punts per a les produccions en gira que compten amb un repartiment de 7 intèrprets o més. En cas de tindre més d'un espectacle en gira, es farà una mitjana aritmètica, la suma total d'intèrprets dividida pel nombre d'espectacles.  
D. Puntuació addicional de 5 punts als projectes de gira acompanyats de mediació o activitats paral·leles, creació de nous públics.  
  
  
Quadre resum d'ajudes a la gira  
  
A. Projecte d'explotació i distribució de la gira. Màxim 55 punts  
A.1. Funcions.  
a) Funcions dins de la CV.  
b) Funcions en altres CA.  
c) Funcions a l'estranger.  
A.2. Projecte artístic.  
a) Creació contemporània valenciana.  
b) Paritat del projecte.  
c) Premis i distincions.  
d) Ajudes precedents.  
A.3. Nombre d'intèrprets.  
A.4. Viabilitat econòmica del projecte.   
5 punts  
10 punts  
5 punts  
  
  
5 punts  
5 punts  
5 punts  
5 punts  
  
   
20 punts  
  
  
  
  
20 punts  
  
  
  
10 punts  
5 punts  
B. Trajectòria de l'empresa. Màxim 25 punts  
B.1. Contractacions artístiques i  
 de tècnics.  
B.2. Trajectòria artística.  
B.3. Produccions i coproduccions dels últims 5 anys.   
15 punts  
5 punts  
  
5 punts   
C. Memòria d'activitats dels dos últims exercicis.  
 Màxim 20 punts  
C.1. Funcions a la Comunitat Valenciana.  
C.2. Funcions a la resta de l'Estat.  
C.3. Funcions a l'estranger.  
 5 punts  
10 punts  
5 punts  
   
Total puntuació màxima 100 punts  
  
  
  
Quadre resum de criteris addicionals  
  
Criteris addicionals Màxim 20 punts  
a) Dimensió social i inclusiva del projecte. 5 punts  
b) Versions en les dues llengües oficials de la CV. 5 punts  
c) Repartiment de 7 intèrprets o més. 5 punts  
d) Pla de mediació amb el públic. 5 punts  
  
  
  
4. Ajudes per a l'assistència a fires i esdeveniments orientats al mercat, l'atorgament de les ajudes s'ajustarà a la valoració dels criteris següents:  
Les sol·licituds puntuaran fins a un màxim de 100 punts.  
  
A. El projecte de difusió i expansió comercial es valorarà fins a un màxim de 60 punts. Es tindran en compte els subapartats següents:  
  
A.1. Les oportunitats de comercialització en funció del lloc de la celebració es valoraran fins a un màxim de 25 punts.  
En funció del lloc de celebració de la fira o acció comercial:  
Si la fira o acció comercial se celebra a l'Estat espanyol, se sumarà entre 0 i 5 punts segons la rellevància comercial de l'esdeveniment (com a referència, les fires que formen part de la Coordinadora de Fires d'Arts Escèniques de l'Estat espanyol (COFAE) i esdeveniments de rellevància similar sumaran 5 punts per esdeveniment.  
Si la fira o acció comercial és de gran rellevància i se celebra a l'estranger, se sumaran 5 punts per fira o acció comercial fins a un màxim de 10.  
A.2. Nombre d'activitats relatives a vendes i difusió en les quals es preveu participar en fires: funcions d'espectacles presentats en l'esdeveniment comercial, espai expositiu, roda de negocis, pitching, tallers, jornades, etc., se sumaran 1,5 punts per activitat fins a un màxim de 15 punts.  
A.3. Nombre de dies previstos en l'assistència a fires, se sumaran 2 punts per dies fins a un màxim de 15 punts.  
A.4. Viabilitat econòmica del projecte i equilibri pressupostari atenent el percentatge d'autofinançament, fins a un màxim de 5 punts.  
  
A aquest efecte, s'entén per autofinançament la relació percentual existent entre el cost total del projecte i la suma de les aportacions dineràries que es comprometa a fer la persona sol·licitadora dels seus propis fons més les aportacions dineràries que reba d'altres entitats públiques i privades per a executar-lo (exclosa la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
B. Trajectòria artística i de gestió de l'empresa o entitat, es valorarà fins a un màxim de 20 punts, d'acord amb els subapartats següents:  
  
B.1. Anys de trajectòria professional, es valoraran 0,8 punts per any, fins a un màxim de 10 punts.  
B.2. Despeses de personal de gestió (comercial, administratiu, de comunicació?) fetes en els últims dos exercicis, fins a un màxim de 10 punts. Una despesa de 10.000 - equivaldria a 1 punt. No inclou les contractacions de personal artístic o tècnic.  
C. Activitats artístiques realitzades en els dos últims exercicis. Es poden incloure tant funcions d'arts escèniques com qualsevol altra activitat de difusió i projecció exterior, es valorarà fins a un màxim de 20 punts, d'acord amb els subapartats següents:  
C.1. Nombre de funcions contractades o distribuïdes fora de la Comunitat Valenciana i dins de l'Estat espanyol, se sumaran 0,11 punts per cada funció de teatre, 0,22 punts per funció de dansa, circ i arts de carrer, fins a un màxim de 5 punts.  
C.2. Nombre de funcions contractades o distribuïdes a l'estranger, se sumaran 0,25 punts per funció fins a un màxim de 5 punts.  
C.3. Nombre d'activitats de difusió i projecció exterior efectuades fora de la Comunitat Valenciana i dins de l'Estat espanyol, se sumaran 0,50 punts per activitat fins a un màxim de 5 punts.  
C.4. Nombre d'activitats de difusió i projecció exterior realitzades a l'estranger, se sumarà 1 punt per activitat fins a un màxim de 5 punts.  
  
  
  
Quadre resum d'assistència a fires i esdeveniments orientats al mercat  
  
A. Projecte de difusió i expansió comercial Màxim 60 punts  
A.1. Oportunitats de comercialització.  
A.2. Nombre d'activitats relatives a vendes i difusió.  
A.3. Nombre de dies previstos en l'assistència a fires.  
A.4. Viabilitat econòmica del projecte o equilibri pressupostari. 25 punts  
  
15 punts  
  
15 punts  
  
5 punts   
B. Trajectòria artística i de gestió de l'empresa Màxim 20 punts  
B.1. Anys de trajectòria professional.  
B.2. Despeses de personal de gestió. 10 punts  
10 punts   
C. Activitats artístiques Màxim 20 punts  
Funcions a la resta de l'Estat.  
Funcions a l'estranger.  
Activitats de difusió i projecció en la resta de l'Estat.  
Activitats de difusió i projecció a l'estranger.  
 5 punts  
5 punts  
  
5 punts  
5 punts  
   
Total puntuació màxima 100 punts  
  
5. Ajudes a la realització de festivals i mostres, l'atorgament de les ajudes s'ajustarà a la valoració dels criteris següents:  
a) El projecte de contingut i programació de les activitats es valorarà fins a un màxim de 80 punts.  
Es tindran en compte els apartats següents:  
A1) Relat artístic de l'edició del festival, coherència en la programació i projecció social de les activitats, fins a un màxim de 20 punts.  
  
El festival, a més de contindre representacions d'espectacles en les seues programacions, haurà de promoure activitats paral·leles que valoren i donen visibilitat a la professió, com ara certàmens, speed meetings, tallers, col·laboracions, invitacions i altres similars.  
A2) Nombre de funcions i activitats paral·leles, fins a un màxim de 20 punts.  
Nombre de funcions contractades de la Comunitat Valenciana, 0,5 punts per funció.  
Nombre de funcions contractades a la resta de l'Estat espanyol, 0,7 punts per funció.  
Nombre de funcions contractades a l'estranger, 1 punt per funció.  
  
Activitats paral·leles: convocatòries de selecció d'artistes, publicacions i activitats similars, fins a un màxim de 5 punts.  
S'atorgarà 1 punt per cada activitat paral·lela  
A3) Creació, formació i desenvolupament de públics. Valoració del Pla de mediació amb els públics potencials del festival i atenció a la infància i a la joventut. Espectacles o activitats amb una dimensió social inclusiva i de clara repercussió sobre col·lectius vulnerables, fins a un màxim de 10 punts.  
A4) Foment de l'ocupació de professionals valencians vinculats directament en l'organització i el desenvolupament d'activitats del festival, fins a un màxim de 10 punts.  
Se sumaran 0,75 punts per contracte de treball.  
A5) Espai territorial de projecció: internacional, estatal, autonòmic, comarcal o local, i transcendència respecte a la captació de públic, fins a un màxim de 10 punts.  
- Local: 2 punts.  
- Comarcal: 4 punts.  
- Autonòmica: 6 punts.  
- Estatal: 8 punts.  
- Internacional: 10 punts.  
A6) Utilització de la llengua valenciana en l'execució, la promoció, la publicitat, les publicacions, les convocatòries i les accions de divulgació de les activitats, se sumaran 5 punts tant si les accions es duen a terme únicament en valencià com si totes s'efectuen de manera bilingüe en castellà i valencià.  
A7) Viabilitat econòmica del projecte o equilibri pressupostari atenent el percentatge d'autofinançament i l'import total del certamen, fins a un màxim de 5 punts.  
La viabilitat econòmica del projecte i l'equilibri financer atenent el percentatge d'autofinançament, fins a un màxim de 5 punts. A aquest efecte, s'entén per autofinançament la relació percentual existent entre el cost total del projecte i la suma de les aportacions dineràries que es comprometa a fer la persona sol·licitadora dels seus propis fons més les aportacions dineràries que reba d'altres entitats públiques i privades per a executar-lo (exclosa la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
b) La memòria d'activitats de les dues edicions anterior i l'antiguitat del certament es valorarà fins a un màxim de 20 punts i es tindran en compte els apartats següents:  
B.1. Nombre de funcions contractades de companyies valencianes: 0,15 punts per funció.  
B.2. Nombre de funcions contractades de companyies procedents d'altres territoris de l'Estat espanyol: 0,25 punts per funció.  
B.3. Nombre de funcions contractades de companyies internacionals: 0,50 punts per funció.  
B.4. Antiguitat del certamen: es puntuarà amb 0,30 punts cada any, comptat el de la convocatòria, fins a un màxim de 5 punts.  
  
  
  
Quadre resum de festivals i mostres  
  
A. Contingut i programació del festival o mostra Màxim 80 punts  
A.1. Relat artístic i coherència de la programació.  
A.2. Quantificació de les activitats i especialització.  
A.3. Creació, formació i desenvolupament de públics.  
A.4. Foment de l'ocupació de professionals valencians.  
A.5. Espai territorial de projecció.  
A.6. Presència del valencià.  
A.7. Viabilitat econòmica i pressupost del certamen.   
20 punts  
  
20 punts  
  
10 punts  
  
10 punts  
10 punts  
5 punts  
  
5 punts   
B. Memòria de les dues edicions anteriors Màxim 20 punts  
B.1. Funcions contractades de companyies valencianes  
B.2. Funcions contractades companyies de la resta de l'Estat.  
B.3. Funcions contractades de companyies internacionals.  
B.4. Antiguitat del certamen.   
Total puntuació màxima 100 punts  
  
  
  
Desena. Resolució de la convocatòria  
1. La resolució de concessió o de denegació correspon a la persona que ocupe la presidència de l'IVC.  
2. La resolució ha de ser motivada d'acord amb el que preveu aquesta ordre, fer al·lusió als criteris d'atorgament de les sol·licituds i determinar els projectes subvencionats i la quantia de l'ajuda. La resolució ha d'acordar tant l'atorgament de les subvencions com la desestimació i la no concessió, per desistiment, renúncia al dret o impossibilitat material sobrevinguda.  
3. La resolució del procediment es dictarà i notificarà en el termini màxim de sis mesos a comptar de la data de publicació de la convocatòria. En tot cas, la resolució esmentada s'haurà de publicar en el Diari Oficial de la Generalitat Valenciana, d'acord amb el que disposen l'article 45 de la Llei 39/2015, d'1 d'octubre, del procediment administratiu comú de les administracions públiques, i la pàgina web de l'IVC (http://ivc.gva.es/). Les ajudes concedides es publicaran igualment en la Base de dades nacional de subvencions.  
En el cas que les sol·licituds presentades no es resolguen en el termini esmentat, els interessats estaran legitimats per a entendre-les desestimades per silenci administratiu negatiu, sense perjudici de l'obligació de l'IVC de resoldre expressament sobre el procediment que conté l'LPAC.  
  
Onzena. Criteris de modificació de la resolució  
Excepcionalment, podran donar lloc a la modificació de la resolució de concessió els canvis sobrevinguts en les previsions inicials del projecte, com les condicions materials, formals o temporals que van servir de base per a la resolució de concessió. La sol·licitud de modificació, degudament motivada, l'haurà de presentar l'entitat beneficiària a l'òrgan competent per a la concessió. En tot cas, aquesta modificació de la resolució originària haurà de complir els requisits següents: satisfer l'interés general, no vulnerar interessos de tercers, no alterar essencialment la naturalesa o els objectius de la subvenció, no afectar el principi de concurrència i no obeir a culpa o negligència de l'entitat beneficiària.  
  
La modificació de la resolució original podrà donar lloc a l'ajust de l'import de la subvenció, en funció de les circumstàncies sobrevingudes, sempre que el cost de la inversió siga inferior al previst.  
  
Dotzena. Obligacions de les persones beneficiàries  
1. Seran obligacions de les persones beneficiàries de les ajudes que preveu aquesta ordre, sense perjudici del que es disposa específicament per a cada modalitat d'ajudes:  
a) Acreditar davant de l'entitat concedent la realització de l'activitat que fonamenta la concessió de la subvenció, executant el projecte subvencionable en l'exercici determinat en la convocatòria, així com el compliment dels requisits i les condicions que determinen la concessió.  
  
b) Estar legalment constituïdes i gaudir de capacitat jurídica i d'obrar en el territori de la Comunitat Valenciana.  
c) Comunicar a l'IVC qualsevol eventualitat o modificació que puga afectar el desenvolupament de l'objecte de la subvenció en el termini de deu dies des que es produeix. Qualsevol canvi que es produïsca de caràcter substancial l'haurà d'autoritzar l'IVC. La realització de canvis sense una comunicació prèvia i una autorització subsegüent podrà determinar la revocació de la subvenció, amb la devolució de l'ajuda rebuda, d'acord amb el que preveu l'apartat 2.  
d) Complir el que preveuen els convenis laborals vigents amb professionals del sector corresponent a l'activitat subvencionada, en particular, al que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i, en general, a les condicions de treball pertinents del personal laboral, d'acord amb la normativa laboral i social aplicable.  
e) Sotmetre's a les actuacions de comprovació i control financer que es duen a terme en relació amb l'objecte i la destinació de la subvenció concedida, d'acord amb el que estableix l'article 46 de la Llei 38/2003, LGS, en relació amb les ajudes concedides, i al pla de control establit per l'IVC.  
A aquest efecte, els beneficiaris hauran de disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a la persona beneficiària en cada cas.  
f) Comunicar a l'Institut Valencià de Cultura l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat que la que preveu la convocatòria corresponent. Aquesta comunicació s'ha d'efectuar en el moment en què es conega i, en tot cas, amb anterioritat a la justificació de l'aplicació donada als fons percebuts.  
  
g) Fer una publicitat adequada al caràcter públic del finançament de l'activitat, la inversió o l'actuació, d'acord amb el que disposa l'article 18, punt 4, de l'LGS, i en les circumstàncies i les condicions que preveu la Llei 1/2022, de 13 d'abril, de transparència i bon govern de la Comunitat Valenciana.  
Aquestes mesures consistiran en la inclusió dels logotips institucionals de l'IVC, així com les llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en esments realitzats en mitjans de comunicació.  
En aquest sentit, s'haurà de fer constar en tot el material gràfic i audiovisual publicitari que s'elabore (cartells, fullets, pancartes, suports digitals i la resta de documentació i material utilitzat) que l'activitat subvencionada es realitza en col·laboració amb la Generalitat, i en les inclusions o els esments que es fan en les pàgines web oficials per a donar repercussió a les activitats, s'hauran d'incorporar els logotips institucionals que facilite l'IVC.  
h) Justificar la subvenció en els termes i terminis previstos en la convocatòria respectiva.  
i) Les persones jurídiques beneficiàries que perceben ajudes per un import superior a 50.000 euros l'any natural o quan les ajudes o subvencions percebudes presenten almenys el 40 % del total dels seus ingressos anuals, sempre que obtinga, com a mínim, la quantitat de 5.000 euros, n'hauran de fer publicitat en la seua pàgina web, fent al·lusió a l'IVC, l'import de l'ajuda i el projecte al qual es destina. Tot això de conformitat amb el que preveu l'article 4 de la Llei 1/2022, de 13 d'abril, de transparència i bon govern.  
j) Els contractes que formalitze l'entitat beneficiària de la subvenció amb el mateix proveïdor per a la realització d'actuacions subvencionades, que tinguen un import superior al que es preveu per al contracte menor de conformitat amb la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, hi haja en el mercat només una empresa prestadora o subministradora, o la despesa s'haja fet amb anterioritat a la publicació d'aquesta resolució.  
Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, 8 de novembre de contractes del sector públic.  
  
k) Comunicar per escrit la seua renúncia a l'ajuda concedida, quan no siga possible dur a terme l'activitat per a la qual s'haja concedit o quan no puguen complir les condicions que preveuen aquesta ordre i l'article 14 de l'LGS.  
l) Participar en les activitats de foment, difusió o promoció cultural que organitza la Generalitat, relacionades amb les activitats subvencionades, en què siguen requerides per a fer-ho les persones beneficiàries, i autoritzar la difusió de les obres subvencionades en aquestes activitats mitjançant la pàgina web de l'IVC.  
m) Reintegrar els fons percebuts, en els supòsits que preveu l'article 37 de l'LGS.  
n) No incórrer en les prohibicions per a obtindre la condició de beneficiari que recull l'article 13 de l'LGS.  
La justificació per part de les persones o entitats de no estar incurses en les prohibicions per a obtindre aquesta condició, s'haurà de fer mitjançant la presentació d'una declaració responsable davant de l'IVC, i haurà de romandre en aquesta situació durant tot el procediment de tramitació de les ajudes fins al pagament d'aquestes. Qualsevol circumstància que puga afectar aquesta declaració responsable al llarg de la duració del procediment de les ajudes s'haurà de comunicar necessàriament a l'IVC tan prompte com es produïsca.  
o) Trobar-se al corrent en el compliment de les seues obligacions tributàries i amb la Seguretat Social en els termes que estableixen l'LGS i l'RLGS, i acreditar aquest aspecte abans que es dicte la proposta de resolució de concessió de la convocatòria, així com en els processos de justificació de l'ajuda concedida. El compliment d'aquestes obligacions el podrà verificar l'òrgan instructor sempre que el sol·licitant no s'hi opose, d'acord amb el que preveu l'article 28.2 de l'LPAC. Els sol·licitants que s'hi oposen hauran d'aportar la documentació acreditativa d'estar al corrent de les obligacions esmentades.  
  
p) Les altres obligacions que estableix l'article 14 de l'LGS i la normativa que resulte d'aplicació en la disposició de fons públics.  
  
q) Els sol·licitants que estiguen obligats a disposar d'un pla d'igualtat segons el que preveu la Llei orgànica 3/2007, de 22 de març, hauran d'incloure-hi una còpia i acreditar el visat de la direcció general competent en matèria de dona i igualtat de la Generalitat. En cas que no disposen del mateix no podran obtindre la condició de beneficiaris.  
  
r) Qualsevol altra obligació que preveu la normativa general de subvencions.  
2. En aquestes ajudes, la despesa mínima, realitzada i justificada per a poder considerar complit l'objecte i la finalitat de l'ajuda, ha de ser la més alta de les següents:  
a) El 50 % del pressupost total del projecte presentat.  
b) L'import de la subvenció concedida.  
El seu incompliment comportarà la minoració o la revocació de la subvenció concedida i, si és el cas, el reintegrament de les quantitats percebudes. En cap cas el pagament de la subvenció serà superior a l'import concedit i justificat correctament.  
Qualsevol reformulació del projecte o canvi de caràcter substancial s'ha de comunicar prèviament a l'IVC i ha d'estar autoritzat per la persona que ocupe la presidència de la comissió tècnica de valoració, amb l'informe previ del Servei d'Ajudes de l'IVC. La realització de canvis sense comunicació prèvia i autorització subsegüent podrà determinar la minoració o revocació de la subvenció, amb l'obligació de devolució de l'ajuda rebuda, si fora el cas.  
Es consideraran modificacions de caràcter substancial:  
a) Aquelles en les quals el pressupost que es declara executat mostra una desviació negativa superior al 25 % respecte del que es va presentar juntament amb la sol·licitud d'ajuda, la quantitat que s'ha de percebre es minorarà de manera proporcional a les despeses efectivament justificades, sempre que s'haja complit l'objecte i la finalitat de l'ajuda.  
b) Les modificacions no pressupostàries que contribuïsquen a desvirtuar la qualitat o alterar l'objecte, la finalitat o el calendari del projecte original també podran comportar la minoració o revocació de l'ajuda concedida si no disposen de l'autorització preceptiva.  
3. En cas que es duga a terme l'activitat en un moment posterior a la publicació de la resolució de concessió, s'ha de fer constar en tota publicació, fullet, programa i publicitat, en qualsevol mitjà o suport que es faça, inclosos els electrònics i digitals, la documentació acreditativa del patrocini d'aquesta per l'IVC. Per a fer-ho, s'hauran d'inserir en un lloc preferent i destacat els logotips oficials, d'acord amb les normes d'identitat corporativa d'aquesta institució, que estan disponibles en la pàgina web http://ivc.gva.es/  
4. La persona beneficiària no podrà concertar l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies que preveu la base setzena.  
5. Seran obligacions específiques de les persones beneficiàries en les modalitats que s'indica:  
a) Les persones beneficiàries d'ajudes anuals a la producció professional d'un muntatge escènic hauran d'acreditar els compromisos d'exhibició d'un mínim de 6 representacions en 3 espais diferents, com a mínim; de 9 representacions en almenys 2 espais diferents o de 12 representacions en un únic espai, durant el període dels 9 mesos posteriors a l'estrena de l'espectacle. L'estrena es considera la primera funció quan es representa en un teatre (o en un espai a l'aire lliure en els muntatges de carrer) si hi ha un contracte d'exhibició entre les parts, perquè no computaran les actuacions preparatòries dutes a terme en locals d'assaig o similars.  
b) Les persones beneficiàries d'ajudes a la gira han d'acreditar la realització de les representacions i la percepció de les quantitats ingressades per aquest concepte en cada una d'aquestes, mitjançant un certificat de la SGAE o un organisme que gestione els drets d'autor, o, en defecte d'això, mitjançant la presentació dels contractes, les factures i els justificants d'ingressos, o d'altres documents admesos com a prova en dret. Si algunes de les funcions de la gira s'han cancel·lat a conseqüència de la pandèmia COVID-19, serveixen com a justificants de despesa totes les realment ocasionades i pagades per la persona beneficiària en la preparació d'aquestes funcions.  
1r. Les funcions deficitàries que s'hagen contractat únicament a un caixet inferior a les despeses que comporta l'exhibició, només s'acceptaran en la justificació si han sigut organitzades per festivals o fires de reconeguda projecció, com poden ser els equiparables als acreditats per la Xarxa Espanyola de Teatres, auditoris, circuits i festivals de titularitat pública o per la Coordinadora de Fires d'Arts Escèniques de l'Estat espanyol, per la Xarxa de Teatres Alternatius i per la Xarxa-Projecte Alcover.  
  
Tretzena. Justificació i pagament de les ajudes  
1. El pagament d'aquestes ajudes s'efectuarà mitjançant una transferència bancària segons el model de domiciliació bancària, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada. Una vegada revisada i comprovada la justificació, es procedirà al pagament de la subvenció en els terminis legalment establits.  
No obstant això, d'acord amb el que preveu l'article 171.1 de l'LHIS, no es podrà efectuar el pagament de la subvenció si la persona beneficiària no es troba al corrent en el compliment de les seues obligacions tributàries i amb la Seguretat Social o si té la condició de subjecte deutor per resolució de procedència de reintegrament.  
2. Tots els documents que servisquen per a justificar aquesta subvenció han d'estar subscrits per la persona beneficiària i s'han de dirigir a l'IVC en un termini no superior a quatre mesos des de la realització de l'activitat. El mateix termini correspondrà també per a les activitats que hagen finalitzat després de la publicació de la resolució de concessió, i, en els dos supòsits, fins al dia 5 de desembre de 2022.  
Per a controlar l'eventual acumulació de subvencions, l'entitat beneficiària haurà de presentar una declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
3. Amb caràcter general, la justificació s'haurà d'ajustar al que s'exposa a continuació:  
Quan l'import que s'ha de justificar siga inferior a 20.000 ?, s'haurà d'utilitzar el compte justificatiu.  
Quan una persona beneficiària haja de justificar més de 20.000 - en despeses, haurà de presentar el compte justificatiu amb un informe d'auditoria.  
Excepcionalment, els beneficiaris que hagen de justificar menys de 20.000 ?, podran presentar, si així ho estimen, un informe d'auditoria de despeses.  
El cost dels informes d'auditoria es podrà incloure com a despesa indirecta subvencionable.  
4. Quan la subvenció es concedisca a entitats locals, així com als seus organismes i entitats públiques vinculades o dependents d'aquestes, en atenció a la naturalesa jurídica pública del beneficiari, la justificació haurà d'estar formada pels documents següents:  
a) La memòria d'actuació justificativa del compliment de les condicions imposades en la concessió de la subvenció, amb la indicació de les activitats dutes a terme i dels resultats obtinguts.  
b) La relació classificada de les despeses i inversions de l'activitat, amb la indicació del creditor i del document, l'import, la data d'emissió i la data de pagament. En cas que la subvenció s'atorgue conformement a un pressupost, s'han d'indicar les desviacions esdevingudes.  
Aquesta relació haurà d'estar certificada per l'interventor o l'autoritat competent de l'Administració pública o l'organisme beneficiari de la subvenció amb categoria, almenys, de subdirector general o equivalent.  
  
c) Un detall d'altres ingressos o subvencions que hagen finançat l'activitat subvencionada amb la indicació de l'import i la procedència.  
d) Si és el cas, una carta de pagament de reintegrament en el supòsit de romanents no aplicats, així com dels interessos que se'n deriven.  
En aquests casos, l'IVC recaptarà als beneficiaris els justificants que estime oportuns a fi d'obtindre una evidència raonable de l'aplicació adequada de la subvenció. L'import d'aquests justificants haurà de ser, almenys, del 25 % del cost total del projecte, i l'elecció es farà tant de manera aleatòria com concreta, amb la divisió prèvia d'aquests en estrats en atenció a l'import, el tipus de despesa o altres de característiques similars.  
5. L'òrgan gestor del procediment podrà requerir els justificants que estime oportuns a fi d'obtindre l'evidència raonable de l'aplicació adequada de la subvenció mitjançant la tècnica de mostreig estratificat, fins i tot de la totalitat dels justificants de despesa si es generen dubtes sobre el cost del projecte.  
Les nòmines superiors a 300 - s'hauran de justificar per mitjà d'una transferència bancària, un xec o un pagaré, i, en qualsevol circumstància o import, es podrà exigir la presentació de les cotitzacions a la Seguretat Social.  
Si la forma de pagament és un xec o un pagaré, el document justificatiu consistirà en un justificant de recepció, signat i segellat pel proveïdor, en què s'ha d'especificar la factura o la documentació justificativa de la despesa a què correspon el pagament i la seua data, el número i la data del xec o la data del venciment del pagaré, i davall de la signatura ha d'aparéixer el nom i el NIF de la persona que signa, així com una còpia de l'extracte bancari del càrrec en compte corresponent a l'operació justificada.  
Totes les despeses superiors a 300 euros s'hauran d'efectuar mitjançant una transferència bancària, un xec o un pagaré.  
En cas de pagaments en efectiu, fins a 300 euros, el document justificatiu consistirà en un justificant de recepció, signat i segellat pel proveïdor, en el qual s'ha d'especificar la factura o documentació justificativa de la despesa a què correspon el pagament i la seua data, i davall de la signatura ha d'aparéixer el nom i NIF de la persona que signa.  
6. Els crèdits pressupostaris afectes a aquesta convocatòria, disposats i no pagats per falta de justificació o per ser insuficient o incorrecta, es podran anul·lar, amb la qual cosa perdrà la persona beneficiària el dret a percebre la subvenció assignada.  
7. No s'accepten tiquets com a documents comptables justificatius de despeses, que queden substituïts per la factura simplificada, d'acord amb el Reial decret 1619/2012, de 30 de novembre.  
  
  
  
Catorzena. Pagaments anticipats  
1. Es podran fer abonaments a compte o pagaments anticipats de conformitat amb el que disposa l'article 171 de l'LHIS.  
2. Els abonaments a compte respondran al ritme d'execució de les accions subvencionades i s'abonaran per una quantia equivalent a la justificació presentada, sempre que la naturalesa i les característiques de les activitats permeten aquest fraccionament a l'efecte del pagament.  
3. Es podran sol·licitar pagaments anticipats de fins al 30 % de l'import anual de la subvenció concedida.  
4. Una vegada s'ha verificat que la justificació de les ajudes per part de les persones beneficiàries, presentada dins del termini i en la forma procedent, s'ajusta al que disposa, a aquest efecte, aquesta ordre de bases, s'iniciaran els tràmits dirigits al pagament d'aquestes.  
No obstant això, en virtut del que preveu l'article 171.1 de l'LHIS, no es podrà efectuar el pagament de la subvenció si la persona beneficiària no es troba al corrent en el compliment de les seues obligacions tributàries i amb la Seguretat Social, o tinga la condició de subjecte deutor per resolució de procedència de reintegrament. Aquestes circumstàncies podran comportar la pèrdua del dret al cobrament de l'ajuda.  
  
Quinzena. Despeses subvencionables  
1. Les despeses subvencionables s'hauran d'ajustar als criteris següents.  
Seran les que estiguen directament relacionades amb l'activitat artística del projecte presentat, i que, de manera indubtable, responguen a la naturalesa de l'activitat subvencionada i hagen sigut efectivament pagades amb anterioritat a la finalització del període de justificació. En cap cas el cost d'adquisició de les despeses subvencionables podrà ser superior al valor de mercat.  
No es podrà incloure com a despesa subvencionable l'import de l'IVA deduïble quan la persona beneficiària faça la declaració de l'impost esmentat i, per tant, la quantitat que es podrà imputar com a despesa és la corresponent a la base imposable dels justificants o factures.  
  
2. Es podran justificar els percentatges de costos indirectes següents:  
a) En les modalitats de gires i assistència a fires, fins a un màxim del 55 % de la subvenció concedida.  
b) En les modalitats de producció professional i producció emergent, fins a un màxim del 30 % de la subvenció concedida.  
c) En les modalitats de festivals i mostres, fins a un màxim del 35 % de la subvenció concedida.  
3. Les persones físiques (empreses individuals) o socis de l'entitat sol·licitant, que retribuïsquen els seus serveis propis a l'activitat subvencionada, podran justificar únicament costos directes fins a un màxim del 40 % de l'import de la subvenció concedida o del 50 % de l'import total del projecte presentat perquè els beneficiaris de les ajudes justifiquen el compliment de l'objecte i la finalitat de l'ajuda. En queden exceptuades les cooperatives.  
4. En les modalitats d'ajudes per al foment de les arts escèniques es tindran en compte els aspectes següents:  
1r. En les modalitats de producció professional i producció emergent, en cas que el muntatge escènic siga una coproducció, es tindran en compte únicament les despeses que corresponguen a la persona beneficiària i al percentatge de participació. Seran despeses subvencionables: les autories, els intèrprets, l'equip artístic, tècnic i de gestió, els materials (fabricació, lloguers), la comunicació, els viatges, el transport i les dietes, la telefonia, internet i la informàtica, la gestió laboral, fiscal i comptable, les assegurances, les despeses d'auditoria, si és el cas, i l'assessoria, tant en producció com artística o tècnica.  
2n. En la modalitat de gires, només seran admissibles les despeses directes de l'activitat següents:  
a) Viatges: despeses de combustible si es tracta d'un vehicle particular en trànsit a les representacions.  
b) Transports: despeses de taquillatge en transport públic no preferent (exclosos els transports urbans) i despeses derivades del transport de càrrega.  
c) Peatges.  
d) Lloguer d'un vehicle de transport per a persones o càrrega (només factura de lloguer).  
e) Allotjament i manutenció.  
f) Lloguer d'estands i acreditacions (màxim 2 persones), si es tracta d'assistència a fires.  
g) Despeses derivades de la publicitat i promoció específiques de la gira.  
h) Sous d'intèrprets, tècnics i personal de producció de la gira.  
  
i) Percentatge de comissió de l'empresa distribuïdora.  
j) Pòlissa d'assegurança en viatges internacionals.  
k) I qualsevol altra inequívocament relacionada amb l'activitat i el calendari de la gira.  
3r. En la modalitat de festivals s'admetran les despeses de preparació del festival com ara campanyes de publicitat i comunicació, produccions pròpies, coproduccions i col·laboracions amb companyies programades, sempre que les factures i el pagament d'aquestes estiguen dins del període subvencionable.  
Únicament s'acceptaran les factures de caixets de companyies que s'aporten si compleixen les condicions previstes dins del conveni laboral d'artistes.  
4. No s'admetran com a despeses subvencionables les següents:  
a) L'adquisició de material susceptible d'inventariar (ordinadors, focus, mobiliari, etc.). Excepcionalment, el material inventariable que s'haja utilitzat en un muntatge escènic concret (modalitats de producció professional i emergent) podrà ser acceptat en la justificació el 25 % del cost total d'aquest en concepte de valor d'amortització.  
  
b) Els serveis de restauració.  
c) Els interessos deutors de comptes bancaris, recàrrecs i sancions administratives o penals.  
d) Les dietes. En cas que aquestes no figuren integrades en les nòmines dels contractes artístics, en la justificació caldrà aportar: el contracte i un rebut amb data, NIF i signatura de la persona receptora.  
  
  
Setzena. Subcontractació  
1. La realització de l'activitat subvencionada és obligació personal de la persona beneficiària sense altres excepcions que les que estableixen aquestes bases reguladores, dins dels límits i amb els requisits fixats en els articles 29 de l'LGS, i 68 de l'RLGS.  
2. La persona beneficiària podrà concertar amb tercers l'execució de l'activitat subvencionada fins a un límit màxim del 50 % de l'import d'aquesta, sumant-hi els preus de tots els subcontractes.  
Amb la sol·licitud prèvia de la persona beneficiària, quan concórreguen circumstàncies que així ho justifiquen, el president de l'IVC podrà autoritzar de manera singular, a proposta de l'òrgan encarregat d'instruir el procediment, la subcontractació de fins a un màxim del 75 % de l'import de l'activitat subvencionada.  
3. En tot cas, serà necessària l'autorització prèvia i la realització del contracte per escrit quan la subcontractació excedisca el 20 % de l'import de la subvenció i aquest import siga superior a 60.000 euros.  
  
4. Sense perjudici del que s'ha indicat anteriorment, la persona beneficiària no podrà concertar l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:  
a) Que s'obtinga l'autorització expressa prèvia de l'òrgan concedent.  
b) Que l'import de l'activitat subvencionable no excedisca el cost incorregut per l'entitat vinculada. L'acreditació del cost s'ha de fer en la justificació en els mateixos termes que s'estableixen per a l'acreditació de les despeses del beneficiari.  
S'entén per persones vinculades, a aquest efecte, aquelles en què concórrega alguna de les circumstàncies a què es refereix l'article 68.2 de l'RLGS.  
5. Si les dades i els motius de la subcontractació (inclosa l'activitat objecte d'aquesta, l'empresa que desenvoluparà l'activitat i els percentatges que suposa sobre el pressupost de l'activitat dins dels límits assenyalats) ja figuren en el dossier del projecte d'activitat aportat juntament amb la sol·licitud que s'ajusta al que preveu aquest article, la resolució de concessió d'una ajuda no requerirà les autoritzacions de la subcontractació a què es refereix aquest article. En un altre cas, s'haurà d'obtindre l'autorització esmentada abans de subcontractar. Sense perjudici de l'anterior, en aquests casos el beneficiari haurà d'acreditar el cost incorregut per l'entitat vinculada i el compliment dels extrems declarats en el moment de la justificació.  
6. A més, s'ha de tindre en compte que:  
a) El contingut de la prestació que se subcontracta ha d'estar perfectament identificat en el projecte presentat.  
b) La persona beneficiària ha d'informar sobre l'adequació de la prestació als preus habituals de mercat.  
c) La mateixa entitat no pot tindre la condició de beneficiària i subcontractada en activitats subvencionades de la mateixa convocatòria.  
7. Les subcontractacions que no s'ajusten al que preveu aquest article no es podran imputar com a despesa de la justificació de l'ajuda concedida.  
  
Dessetena. Concurrència de fonts de finançament  
1. Les ajudes que preveu aquesta ordre són compatibles amb la percepció d'altres subvencions procedents de qualssevol administracions o ens públics o privats, nacionals o internacionals, sempre que l'import d'aquestes siga d'una quantia que, aïlladament o en concurrència amb altres subvencions, no supere el cost de l'activitat subvencionada o implique una disminució de l'import del finançament propi exigit, si és el cas, per a cobrir l'activitat subvencionada.  
  
2. Les ajudes que regula aquesta ordre s'acolliran al Reglament general d'exempció per categories (RGEC): Reglament (UE) 651/2014, de la Comissió, de 17 de juny (DOUE L 187, 26.6.2014), pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat; modificat pel Reglament (UE) 2017/1084, de la Comissió, de 14 de juny de 2017 (DOUE L 156 de 20.6.2017). Aquest règim d'ajudes es troba exempt de notificació a la Comissió Europea i és compatible amb el mercat interior conformement a l'article 107, apartat 3 del tractat, ja que compleix els requisits de l'article 53, en relació amb el que es disposa en el capítol I de l'esmentat Reglament 651/2014; i no afecta cap dels sectors ni supòsits que figuren entre les excepcions a la seua aplicació que recull l'article 1.  
D'acord amb l'article 3 de l'RGEC esmentat, tant els règims d'ajudes com les ajudes individuals concedides a l'empara d'aquests i les ajudes ad hoc seran compatibles amb el mercat interior segons els apartats 2 o 3 de l'article 107 del TFUE, i quedaran exempts de l'obligació de notificació establida en l'article 108.3 del TFUE, sempre que aquestes ajudes complisquen totes les condicions que estableix el capítol I d'aquest, així com les condicions específiques aplicables a la categoria pertinent en el capítol III del reglament esmentat.  
  
En l'article 1.1.j de l'RGEC es regulen, entre les ajudes incloses en el seu àmbit d'aplicació, les ajudes a la cultura i la conservació del patrimoni; i els apartats tercer, quart i cinqué d'aquest article contenen les excepcions a l'àmbit d'aplicació. L'òrgan instructor s'haurà d'assegurar que les entitats beneficiàries no estan afectades per les limitacions de l'article 1 de l'RGEC i que es compleixen les condicions que estableix aquest article.  
Així mateix, no podran tindre la condició de beneficiàries les empreses que estiguen subjectes a una ordre de recuperació pendent després d'una decisió prèvia de la Comissió Europea que haja declarat una ajuda il·legal i incompatible amb el mercat interior, o les empreses que es troben en situació de crisi d'acord amb el que estableixen l'article 1.4.c i 2.18 de l'RGEC i les directrius sobre ajudes estatals de salvament i reestructuració d'empreses no financeres en crisi (2014/C 249/ 01). Als sol·licitants de les ajudes se'ls haurà d'exigir que presenten, juntament amb la sol·licitud de subvenció, una declaració que l'entitat no està en crisi, segons el que estableixen les directrius comunitàries sobre ajudes estatals de salvament i reestructuració d'empreses no financeres en crisi (2014/C 249/01), comunicació del 31.07.2014; i que no està subjecta a una ordre de recuperació per declaració de la comissió d'ajuda il·legal i incompatible.  
La destinatària d'aquesta ajuda queda sotmesa als límits d'acumulació que s'indiquen en l'article 8 de l'RGEC. El compliment dels articles 8 i 53 el garantirà l'entitat destinatària de l'ajuda, amb anterioritat a la resolució, amb un certificat declaratiu o una declaració responsable redactats en els termes dels articles indicats. S'indicarà expressament que, en les ajudes de funcionament, l'import de l'ajuda no excedirà el que és necessari per a cobrir les pèrdues d'explotació i un benefici raonable durant el període de referència. Això es garantirà ex-ante sobre la base de previsions realistes o mitjançant un mecanisme de reembossament. En cas que s'incomplisca aquesta obligació, es procedirà al reintegrament de les quantitats abonades.  
  
Dihuitena. Pla de control  
1. De conformitat amb el que estableix l'apartat 3 de l'article 169 de l'LHIS, s'aprovarà un pla de control de la realització de les activitats subvencionades.  
El pla preveurà els tipus de control que s'han d'efectuar: administratius, sobre el terreny, a posteriori i de qualitat, els criteris de selecció de mostra i el percentatge mínim d'ajuda que cal controlar sobre el total pagat en cada línia d'ajudes.  
2. Els controls administratius es duran a terme fonamentalment mitjançant la comprovació i el control de la documentació de caràcter econòmic, justificativa de l'import concedit, i de la memòria d'actuació justificativa relativa a l'activitat subvencionada, que a aquest efecte s'ha establit en aquesta ordre de bases com a aportació preceptiva per la persona beneficiària per al pagament de l'ajuda.  
  
Denovena. Incompliments, criteris de graduació, responsabilitat i règim sancionador.  
1. L'IVC es reserva, igualment, la possibilitat de modificar o deixar sense efecte la subvenció, en cas d'incompliment d'alguna de les obligacions imposades a les persones beneficiàries en la base dotzena, en els terminis i les condicions assenyalades, sempre amb l'observació del principi de proporcionalitat a què es refereix l'article 17.3.n de l'LGS.  
  
2. Si la persona beneficiària du a terme totes les activitats projectades, però el cost que tenen és inferior al 25 % del pressupost previst, l'òrgan gestor haurà de minorar proporcionalment la quantia de la subvenció.  
3. Les resultes de crèdit que es puguen produir per les renúncies produïdes i les minoracions que es determinen per l'aplicació del que s'ha indicat, es podran disposar de conformitat amb la base tercera.  
4. El règim d'infraccions i sancions administratives aplicables serà el que estableix el títol IV de l'LGS, així com els articles 173 a 177 de l'LHIS.  
La imposició de sancions en matèria de subvencions s'efectuarà mitjançant un procediment administratiu en què, en tot cas, es donarà audiència a la persona beneficiària abans que es dicte l'acord corresponent, i es tramitarà d'acord amb el que disposa la legislació del procediment administratiu comú.  
5. Procedirà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament en els casos que preveu l'article 37 de l'LGS.  
  
El procediment de reintegrament de subvencions es regirà per les disposicions generals sobre procediments administratius que conté la legislació del procediment administratiu comú, sense perjudici de les especialitats que estableixen l'LGS i l'RLGS, així com l'article 172 de l'LHIS.  
Quan el compliment pel beneficiari s'aproxime de manera significativa al compliment total i aquest acredite una actuació inequívocament tendent a la satisfacció dels seus compromisos, la quantitat que caldrà reintegrar estarà determinada pel número o el grau d'incompliment de l'activitat objecte de subvenció, i es respectarà el principi de proporcionalitat.  
6. La realització d'alguna activitat de les que s'enumeren en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, donarà lloc a la pèrdua del dret al cobrament de la subvenció o, si és el cas, al reintegrament de les quantitats percebudes.